Srpska Skupština – konfuzija ili potreba\nU zavisnosti od toga kojoj partiji pripadaju, kosovski Srbi različito vide Skupštinu zajednice opština Kosova. I dok je formiranje srpske Skupštine podržao deo srpske zajednice, odnosno stranke koje će po svemu sudeći biti opozicija u Srbiji, jedan deo Srba je uzdržan, navodeći da čeka stav nove Vlade u Beogradu.\nNa Vidovdan, 28. juna osnovana je srpska Skupština zajednice opština Kosova. Lokalni predstavnici Srba i zvaničnici odbora stranaka SRS, DSS i SPS-a, okupili su se na konstitutivnoj sednici u severnom delu Mitrovice, gde su odbacili nezavisnost Kosova i kosovski Ustav.\nMeđutim, ova nova organizacija kosovskih Srba podstakla je različita mišljenja unutar srpske zajednice. Dejan Baljošević iz Orahovca se plaši šta će biti sa Srbima južno od Ibra.\n“Nisam siguran koliko ona moze da pomogne Srbima jzuzno od Ibra jer ovde nema neke ingerencije, kako će da funkcioniše ta zakonodavna i izvršna vlast stvarno ne znam”, smatra Baljošević.\nS druge strane, mnogi Srbi ističu da bez obzira na okolnosti Srbi treba da imaju svoju Skupštinu. Ratomir Mihajlović živi u okolini Gnjilana.\n“To bi bilo za nas nešto da imamo i mi naše, nije to u redu ali nije u redu ni to što već postoji.”\nU tekstu deklaracije o osnivanju ‘Skupštine zajednice opština autonomne pokrajine Kosovo’, navodi se da je ta ‘pokrajina neotuđivi deo jedinstvene i nedeljive Republike Srbije’.\nSkupštinu zajednica čini 45 delegata koje iz svojih redova biraju odbornici skupština opština, a ta institucija ima pravo kako se navodi da Skupštini Srbije predlaže zakone od značaja za život građana na Kosovu. Aktuelni ministar za Kosovo u Vladi Srbije, Slobodan Samardžić, koji je prisustvovao sednici, ocenio je da su ‘Srbi i drugi nealbanci lojalni Srbiji formiranjem Skupštine Zajednice opština Kosova dobili demokratski izabrane predstavnike i organe vlasti’.\nMeđutim, predstavnici Demokratske stranke i G17 plus na Kosovu smatraju da osnivanje srpske skupstine nije pravo rešenje i da je to preuranjen potez, jer se još uvek ne zna kakav će biti zvaničan stav nove vlade Srbije o toj Skupštini.\nGoran Bogdanović, predsednik odbora DS-a za Kosovo, kaže da se na osnovu lokalnih izbora ne može formirati skupština te da se mora sačekati stav nove Vlade u Beogradu.\n“Mi želimo da se prvo formira Vlada i da ona zauzme stav, jer smatramo da održavanje skupštine pre toga može samo da izazove još veću konfuziju i još veću podelu u srpskoj zajednici”, ocenio je Bogdanović.\nIpak, mnogi smatraju da je srpska zajednica jedinstvena po pitanju formiranja skupštine, jer je ona zajednički odgovor na nezavisnost Kosova. Nebojša Jović iz SNV Mitrovice kaže da je srpskoj zajednici preko potrebna jedna takva institucija.\n“Siguran sam da će se predstavnici Demokratske stranke i G 17 plus pridružiti radu Skupštine, što se tiče broja on će biti po proseku zastuljenosti na izborima. A ova skupština osim što povećava šanse i bolju organizovanost onih zajednica gde su Srbi osvojili vlast, gde su većina, ja mislim da ćemo mnogo bolje funkcionisati i mnogo bolje se povezati”.\nS druge strane, predsednik Srpskog nacionalnog veća sa sedištem u Gračanici Dragan Velić kaže da je formiranje srpske skupštine rezultat višegodišnjeg nepostojanja legitimnih predstavnika Srba i jednostrane odluke o statusu. Ipak, one ocenjuje da se radi o političkom potezu koji nema legalitet.\n“To je politički odgovor ali nikako ono što će dati rezultate da se dobije legitimitet i dobije jedno telo koje će moći da srpsku zajednicu u procesu i razgovora i pregovora u resavanje problema na Kosovo, vodi odnosno da ima tu nadležnost”.\nVest o formiranju posebne srpske Skupštine izazvala je oštre reakciji u Prištini. UNMIK i institucije su ocenili da to predstavlja jačanje srpskih paralelnih struktura, što vodi daljim podelama i izolaciji. Svestan takvih upozorenja Nebojša Jović je istakao kako će međunarodna zajednica morati da sarađuje sa srpskom Skupštinom pošto nju čine predstavnici srpske zajednice. Ali, pitanje postojanja srpskih predstavnika je konstantna dilema među Srbima.\nPrema rečima Velića, kosovskim Srbima su potrebni legitimni predstavnici.\n“U dogovoru sa Vladom u Beogradu i sa međunarodnom zajednicom treba da se stvori proces dobijanja legitimnih predstavnika Srba i poces u kome će se razgovorima dolaziti do rešnja koje će garantovati institucionalnu zaštitu svim zajednicama a zatim i pronalaženje obostrano prihvatljvog rešenja, to je proces koji će dugo trajati”.\nInače, Međunarodna upravljačka grupa za Kosovo je ocenila da osnivanje srpske Skupštine na severu Kosova nema nikakav legalni efekt, dok će EULEX i Međunarodna civilna kancelarija ubrzo imati pristup svim delovima Kosova.


PROJEKTI ZA OČUVANjE MIRA NA JUGU\nNa jugu Srbije počinje sprovođenje dva projekta čiji je zajednički cilj smanjenje napetosti i rizika od sukoba među nacionalnim zajednicama u ovom delu Srbije. Ugovore o realizaciji projekata "Jačanje kapaciteta za inkluzivan lokalni razvoj i južnoj Srbiji" i "Promovisanje održanja mira u južnoj Srbiji" u Vladi Srbije su potpisali ministar za državnu upravu i lokalnu samoupravu i predsednik Koordinacionog tela za opštine Preševo, Bujanovac i Medveđa, Milan Marković i stalni koordinator Tima Ujedinjenih nacija u Srbiji Vilijam Infante.\n"U projekat je uloženo 7.920.000 dolara, a sprovodiće se na teritoriji 13 gradova i opština Pčinjskog i Jablaničkog okruga. To su upravo ona mesta kojima je pomoć i najpotrebnija", kazao je Marković.\nOn je precizrao da će se projekti realizovati u Vranju, Trgovištu, Bosilegradu, Vladičinom Hanu, Surdulici, Bojniku, Medveđi, Leskovcu, Lebanu, Vlasotincu, Crnoj Travi, Preševu i Bujanovcu.\nVilijam Infante izrazio je uverenje da će ova dva projekta doprineti jačanju mira na jugu Srbije. "Zajedno sa lokalnim vlastima na jugu Srbije radićemo na tome da institucije budu dostupne svima i da se njihov rad unapredi. Tako ćemo ostvariti i pretpostavke za ekonomski razvoj i unaprediti kvalitet života građana", rekao je Infante.\nProjekat "Jačanje kapaciteta za inkluzivan razvoj u južnoj Srbiji" trajaće tri godine, a sredstva od 5.420.000 dolara obezbedile su Švedska agencija za međunarodnu razvojnu saradnju, Švajcarska agencija za razvoj i saradnju, Vlada Norveške i Program za razvoj Ujedinjenih nacija (UNPD).\nProjekat "Promovisanje održanja mira u južnoj Srbiji trajaće dve i po godine, a za njegovu realizaciju obezbeđena su sredstva od 2,5 miliona dolara iz Fonda za razvoj milenijumskih ciljeva razvoja španske vlade.\nDonatori iz Švajcarske, Švedske i Španije najavili su da će nastaviti da pružaju pomoć Srbiji u jačanju kapaciteta lokalne uprave i približavanju institucija građanima.


Infracrvena termografija je mocan i neinvazivan nacin monitoringa i dijagnostike stanja objekta.\nIC kamera u rukama strucnog operatera moze u veoma kratkom roku da snimi razlicite parametre vezane za gradjevinske objekte , kao na primer, curenja sistema grejanja, stanje omotaca zgrade, uniformnost izolacije, stanje elektricnih instalacija, termicke mostove na prozorima i vratima i mnoge druge.\nRekonstrukcija i restauracija objekata, veoma uspesno se ocenjuje ovom metodom. Snimanje stanja posle pozara i poplava takodje.\nEnergetska efikasnost zgrada, narocito kod novoizgradjenih objekata, gde ne postoje statisticki podaci potrosnje, meri se metodom infracrvene termografije. U okviru najnovijih evropskih normi ova metoda se navodi kao primarna i najemerodavnija.\nOsiguravajuca drustva, firme koje se bave resaturacijom objekata, gradjevinske firme, enterijeristi, vlasnci nekretnina, i termograferi zajedno su ukljuceni u procese odrzavanju zgrada i ove aplikacije zahtevaju i sustinska znanja o IC termografiji kroz aplikacionu obuku.\nDamiba u sektoru edukacije, kao IC centar Srbija, organizuje specijalisticku obuku za primenu IC termografije u gradjevinarstvu. Ovaj kurs se odnosi na one operatere koji zele da savladaju tehnike snimanja i interpretacije IC slike u ovoj oblasti. Obuhvata i ostvrt na normu EN 15603 analize toplotnih mostova na spoljnom omotacu zgrade\nObuku drze ITC level 1 i 2, medjunarodno certifikovani instruktori uz pratecu dokumentaciju na srpskom jeziku. Obuka traje 2 dana i pored teoretskog dela uvezi fenomena infracrvene termografije ukljucuje i rad na terenu i analizu postojecih primera u domenu gradjevinarstva. Po zavrsetku obuke kandidati dobijaju sertifikat pohadjanja ITC Srbija.\nPlan kursa - Gradjevinarstvo\nTermografija u gradjevinarstvu\nEnergetski pasaoš zgrada


NAJVEĆE OTKRIĆE NAUČNIKA OTKAD ISTRAŽUJU MARS: Pronađeno jezero sa vodom dugo 20 kilomerata! (FOTO, VIDEO) • HAPPYTV.RS\nNaučnici su na Marsu tekuću vodu, naime pronađeno je jezero koje se nalazi ispod južne polarne ledene kape Crvene planete, a prečnik mu je oko 20 kilometara.\nNaučnici više od četiri decenije tragaju za tekućom vodom na Marsu jer bi u njoj možda mogli da otkriju i žive organizme. Do sada su pronađeni samo njeni tragovi iz prošlosti i neki tragovi današnjeg otapanja pomešani sa peskom.\nVoda je otkrivena uz pomoć uređaja "Mars Advanced Radar for Subsurface and Ionosphere Sounding", poznatijeg kao Marsis, na letelici „Mars ekspres“ Evropske agencije za istraživanje svemira Esa.\nOd maja 2012. do decembra 2015. godine, Marsis je obavljao ispitivanja južnog pola Marsa. Radar je slao pulseve kroz površinu polarnih ledenih kapa i merio kako se radio talasi odbijaju nazad „Mars ekspres“.\nTime je stvorena mapa na kojoj su primetne drastične promene u putovanju signala na oko kilometar i po ispod površine.\nPodručje se proteže oko 20 kilometara u dužinu i podseća na jezera koja se mogu pronaći ispod Grenlanda i Antarktika na Zemlji„Ovo smo protumačili kao rezervoar tekuće vode na Marsu“, istakli su autori istraživanja, objašnjavajući da su isključili druge potencijalne razloge koji bi mogli da objasne nalaze.


Petnaesta godišnjica NATO bombardovanja - Savremena Istorija\nNaslovna Vremeplov Petnaesta godišnjica NATO bombardovanja\nKlark je docnije u knjizi “Moderno ratovanje” napisao da je planiranje vazdušne operacije NATO protiv SRJ intenzivirano sredinom juna 1998. već i da je završeno krajem avgusta te godine.\nMilica Rakić (1996 – 1999) devojčica od tri godine stradala u NATO bombardovanju u svojoj kući.\nPredstavnici Privremenog organa grada Beograda poštu poginulima odaće kraj groba Milice Rakić u Batajnici, kod Spomenika žrtvama rata i braniocima otadžbine od 1990. do 1999. na Savskom trgu, kod Spomen-obeležja poginulim gardistima i pacijentima KBC “Dragiša Mišović”, kod Spomen-obeležja “Zašto” na Tašmajdanu i na Straževici. Gradonačelnik Novog Sada Miloš Vučević venac će položiti u kasarni “Jugovićevo”.\nPrethodni tekstOve stihove je Gavrilo Princip u zatvoru noktima urezao\nSledeći tekstVojni puč u Beogradu 27. marta 1941. – IZMEĐU NEBESKOG I ZEMALjSKOG CARSTVA\nsavremenaistorija - 18/02/2013 2\nsavremenaistorija - 06/05/2015 0


Smrt novinarke Dade Vujasinović: 27 godina misterije | Haber.rs\nSmrt novinarke Dade Vujasinović: 27 godina misterije\nDanas se navršava 27 godina od kako je 8. aprila 1994. godine, novinarka lista “Duga” Radislava Dada Vujasinović pronađena mrtva u svom stanu na Novom Beogradu. Iako je prvobitna istraga okončana tvrdnjom da se Dada ubila iz lovačke puške, nalazom iz 2009. godine je utvrđeno da nije reč u samoubistvu, već ubistvu, te je javni okružni tužilac pokrenuo predkrivični postupak. Ipak, i dalje je ostalo nejasno ko je, po čijem nalogu i zbog čega ubio Vujasinović.\nPrvobitna zvanična verzija događaja bila je da je novinarka izvršila samoubistvo, ali je kasnije ta verzija dovedena u pitanje zbog čega je ovaj slučaj do danas ostao nerazjašnjen, piše UNS.\nPortparolka Višeg javnog tužilaštva (VJT) u Beogradu Ivana Rakočević za Udruženje novinara Srbije (UNS) navodi da VJT “sprovodi postupak” povodom smrti novinarke.\n“Tokom sprovođenja postupka izvršene su provere, ispitani brojni svedoci i obavljena različite veštačenja. Formirana je komisija veštaka sudske medicine i balističara, obavljena je rekonstrukcija događaja na licu mesta, a celokupan dokazni materijal je dostavljen i Forenzičkom istitutu u Hagu, koji je takođe obavio veštačenje”, objašnjava za UNS portparolka VJT-a Rakočević.\nOna ističe i da Više javno tužilaštvo u Beogradu “zajedno sa pripadnicima Ministarstva unutrašnjih poslova Republike Srbije, nastavlja sa preduzimanjem radnji radi utvrđivanja postojanja krivičnog dela i utvrđivanja identiteta izvršioca”.\nForenzički institut u Hagu kojem je Ministarstvo pravde septembra 2015. godine prosledilo dokazni materijal, nije utvrdio uzrok i način smrti novinarke. Zaključak izveštaja dostavljenog VJT-u jula 2016. godine je da “povrede koje je kritičnom prilikom zadobila pokojna Radislava Dada Vujasinović mogu biti rezultat ubistva, samoubistva ili nesrećnog slučaja”.\nZvanična verzija događaja nakon što je novinarka “Duge” pronađena mrtva inače je bila da je izvršila samoubistvo, pucnjem u grudi iz lovačke puške, ali je istraga do sada obnavljana nekoliko puta.\nDada je inače jedina žena iz “Duge” koja je išla na ratišta tokom devedesetih godina, a istakla se svojim hrabrim pisanjem o kriminalu i zločinima koje je činio režim pod vlašću Slobodana Miloševića.\nPRIJEPOLJE – DOLIJAO PREVARANT Predstavljajući se kao lekar koji skuplja novac za lečenje deteta pelješio građane i firme\nPolicija u Prijepolju uhitila je 26-godišnjeg SJ iz ovog mjesta zbog sumnje da je na prevaru, predstavljajući se…\nNakon što se penzionisani pukovnik Gojko Lalović oglasio posle iseljavanja iz stana u Vespučijevoj ulici na Novom Beogradu,…\nNovi Pazar: Policija zatekla JEZIV PRIZOR u stanu u Omladinskoj ulici\nHome Aktuelno Novi Pazar: Policija zatekla JEZIV PRIZOR u stanu u Omladinskoj ulici Telo muškarca (56) pronađeno je…\nMala kazna: Oglasila se unuka bake koju je ubio ikonopisac\nMaja Marković, unuka Jelice Tatarovski (82) iz Niša za čije je ubistvo ikonopisac Vladan Grahovac (27) iz Raške…


Foto: Shutterstock, FOX 2 St. Louis / RAS Srbija\nDo nesreće je došlo nakon što se brod, u kome je pored Marjanovića bilo još pet srpskih državljana sa prebivalištem u regionu Čikaga, zakucao u kamenje u plitkom delu reke. Nakon udarca svi putnici broda su sleteli sa plovila, a Marjanović je na mestu poginuo.\nMiloš Marjanović, rodom iz Leskovca, živeo je u čikaškom predgrađu Brukfild, gde je radio u jednoj radionici za popravku kamiona. Prema saznanjima Serbian Timesa, u Čikagu živi i Marjanovićev rođeni brat, koji je pozvan da preuzme telo. Među preostalim putnicima broda nalaze se još dvojica mladića iz Leskovca, po jedan iz Niša i Beograda, te devojka iz Vrnjačke Banje.\n“Putnici sa broda su brzo vozili rekom u mraku, udarili su o kamenje u plitkom delu, nakon čega su odleteli sa plovila”, izjavio je šef vatrogasnog bataljona Bil Modrošić.\nSerbian Times će nastaviti da prati ovaj slučaj, a prema saznanjima sajta uskoro će biti organizovana i akcija prikupljanja pomoći za porodicu stradalog Marjanovića, kao i mladića koji je teško povređen u nesreći.\nTEŠKA SAOBRAĆAJKA KOD APATINA Mladić se kolima zakucao u drvo, na mestu ostao MRTAV! Devojka teško povređena\nTRAGEDIJA NA AUTO-PUTU MILOŠ VELIKI U saobraćajnoj nesreći poginuo lekar iz Novog Pazara, sa njim u autu bili žena i troje dece (FOTO)\nNIJE BEZBEDNO DA SE VRATE KUĆAMA Požar u blizini Peći još nije stavljen pod kontrolu


BiH ostaje bez elitnog takmičenja, UEFA rekla "da" bogatim klubovima - Portal 072info\nBiH ostaje bez elitnog takmičenja, UEFA rekla “da” bogatim klubovima\nDugo se govori o Superligi najbogatijih klubova Evrope, čini se da UEFA više nije mogla da ignorira pritisak. Španski “As” objavio je ekskluzivu da će najkasnije do 2024. godine, a možda i ranije krenuti takmičenje pod nazivom “Super Liga prvaka”. To bi trebalo značiti će nestati sadašnji format Lige prvaka, dok će u novom takmičenju biti mjesta samo za one bogate.\nČeka se zvanično još pristanak Real Madrida, a pregovore vodi prvi čovjek UEFA Aleksandar Čeferin. Kako medij navodi saglasnost su već dali Juventus, Mančester junajted, PSG i Fenerbahče…\nDugo je Čeferin bio protivnik zatvorenog formata, ali je čini se na kraju podlegao pritiscima bogatih klubova. Takmičenje bi također trebalo da podrži i FIFA.\nPrvobitno će takmičenje funkcionirati po pilot projektu u trajanju od devet godina. Vlasnička struktura bi bila izmiješana sa klubovima i UEFA, a ne kao ideja Superlige pod vodstvom samo klubova, dok je preostalo da se raspodjele prihodi.\nPlan je i da najjače lige smanje učesnike kako bi se “suzio” kalendar. Također, novoformiranu Ligu prvaka bi igrali samo najbogatiji klubovi, pa je jasno da neće biti mjesta za bh. klubove, koji su do sada igrali u kvalifikacijama, ali ni za neke jače lige do naše.\nŠpanci objavili informaciju\nPrethodni članakJavila se uživo na BBC, na polici iza njenih leđa joj ostao dildo\nSljedeći članakUhapšeni falsifikatori u Bugarskoj: Zaplijenjen pasoš s fotografijom Stallonea


Istraživačko-razvojni institut za veštačku inteligenciju Srbije okuplja tim koji želi da kreira budućnost veštačke inteligencije u Srbiji i regionu. Ukoliko nam se pridružiš, kao STARIJEM ISTRAŽIVAČU, tvoj posao će biti da otkriješ šta nam je potrebno da to i postignemo.\nBićeš važan deo našeg razvojnog tima, stalno pomerajući njegove granice i obezbeđujući da on bude uspešan i donosi rezultate. Tvoj zadatak je da vodiš računa o tehničkim detaljima konkretnih projekata, istovremeno ne zaboravljajući na globalne ciljeve i širu sliku.\nUkoliko nam se pridružiš, tvoj posao bi podrazumevao:\nbavljenje naučnoistraživačkim radom u jednoj od najbrže rastućih oblasti u svetu;\nkoordinaciju rada entuzijastičnih i posvećenih mlađih istraživača;\nučešće u pripremi i realizaciji međunarodnih projekata značajnih za razvoj naše oblasti;\nidentifikovanje potencijalnih prilika i aktivnosti za komercijalizaciju naših rezultata istraživanja;\nučešće u saradnji sa privredom kroz koju naši rezultati rada dobijaju praktičnu primenu u različitim oblastima pomažući razvoju industrije i društva.\nKod nas možeš očekivati:\nrad na atraktivnim projektima u oblasti veštačke inteligencije;\nrad sa stručnjacima i mentorima iz celog sveta;\nrad sa entuzijastičnim ljudima u kreativnom okruženju;\nmogućnost rada iz bilo kog dela Srbije ili iz kancelarija u NT parkovima u Beogradu, Nišu ili Novom Sadu;\nUkoliko si prilagodljiv/a, uporan/na, znatiželjan/na da istražiš nepoznato i istovremeno budeš inspiracija ostalim kolegama na svim nivoima organizacije, ti si pravi kandidat za nas.\nako poseduješ znanje i iskustvo iz veštačke inteligencije (računarski vid, razumevanje i generisanje govora i teksta, itd);\nako si završio doktorske studije (VIII stepen stručne spreme);\nako si izabran u naučno zvanje (u oblasti tehničko-tehnoloških ili prirodno-matematičkih nauka);\nimaš najmanje tri godine iskustva u vođenju istraživačkih timova.\nPublikacije i radovi objavljeni na priznatim konferencijama iz oblasti veštačke inteligencije su poželjni.\nPrilikom prijave kao priloge priložiti sledeće dokumente u PDF formatu:\npropratno pismo koje objašnjava tvoje motive za konkurisanje i zašto smatraš da si pravi kandidat za naš tim;\nradnu biografiju sa pregledom dosadašnjeg naučno-istraživačkog rada;\ndiplome i sertifikate relevantne za poziciju za koju se konkuriše;\nfotografiju lične karte (ukoliko je bez čipa) ili očitanu ličnu kartu.\nProcena kandidata će se vršiti na osnovu kompatibilnosti njegovog/njenog polja istraživanja i rada sa delatnošću i aktuelnim projektima Instituta. Za intervju biće kontaktirani samo kandidati koji prođu prvu fazu selekcije.\nRok za konkurisanje je 25. decembar 2021. godine, a zainteresovani kandidati prijavu mogu poslati putem sledećeg linka.


Sirijsko zveckanje oružjem\nSirijske trupe u Dumi\nSjedinjene Američke Države su saopštile da su "sve opcije na stolu" kada je reč o odgovoru Zapada zbog navodnog napada hemijskim oružjem u Siriji.\nPortparolka Bijele kuće Sarah Sanders izjavila je novinarima da nije doneta konačna odluka o vojnim napadima te dodala da SAD smatraju Rusiju i Siriju odgovornom za taj incident.\nSavet za nacionalnu bezbednost SAD sastaće se danas, dok premijerka Velike Britanije Tereza Mej (Theresa May) poziva na sastanak vlade. Premijerka Mej spremna je da se vojska Velike Britanije pridruži vojnoj akciji u Siriji, bez prethodne saglasnosti parlamenta, javlja BBC.\nTramp: Stižu rakete\nPrethodno je američki predsednik Donald Trump tvitnuo da bi se Rusija trebala pripremiti za rakete koje će biti ispaljene na Siriju, kao odgovor na napad u blizini Damaska tokom vikenda. Viši ruski zvaničnici su zapretili da će odgovoriti na bilo kakav američki napad.\nVlada predsednika Bašara al Asada, koju podržava ruska vojska, negira da stoji iza hemijskog napada na grad Duma, piše BBC. \nU jednom od svojih tvitova Tramp je napisao: "Rusija je obećala da će srušiti svaku raketu ispaljenu na Siriju. Spremi se, Rusijo, jer stižu nove i lepe, a i 'pametne' su. Ne biste trebali biti partneri sa životinjom koja ubija plinom ljude i uživa u tome!", poručio je.\nAmerički predsednik Donald Trump je otkazao svoj prvi službeni put u Latinsku Ameriku kako bi se mogao fokusirati na Siriju. Ta odluka ukazuje na to da bi američki odgovor mogao uključivati i veću vojnu operaciju od ograničenog napada, izjavila je za BBC Barbara Plet Ašer (Barbara Plet Usher) u Vašingtonu.\nOlbrajt: Obama trebalo da podvuče "crvenu liniju"\nIpak najveća polemika se vodi o ulozi bivšeg predsednika Baraka Obame (Barack Obama) u ratu u Siriji. Nakon što je Tramp svog prethodnika zbog toga što nije preduzeo odlučnu akciju u Siriji pre nekoliko godina, bivša državna sekretarka Medlin Olbrajt (Madeleine Albright) izjavila je da želi da Obama objasni koja je "crvena linija" za sirijskog predsednika.\nKako prenosi Newsweek, Olbrajtova, koja je od 1997. do 2001 godine obavljala funkciju državne sekretarke, rekla je da se ne slaže sa Trampovom kritikom Obame. Ona se, ujedno, nije složila ni sa odlukom Obame da ne pokrene vojnu akciju protiv Asada nakon što je sirijski lider upotrebio hemijsko oružje protiv svog naroda.\n"Volela bih da je Barak Obama pritisnuo crveno dugme, a ja sam lično poželela da smo prošli kroz to", rekla je Olbrajt i dodala: "Međutim, ono što se desilo jeste da je Barak Obama tražio podršku Kongresa, jer nije želeo da nešto uradi izvan zakona, a onda Kongres to nije podržao."\nNewsweek podseća da je 2012., godinu dana nakon što je počeo krvavi rat u Siriji, Obama rekao da će upotreba hemijskog oružja opravdati američku vojnu akciju na Bliskom istoku, rekavši da bi takav potez označio "crvenu liniju". Ali kada je predgrađe Damaska pod kontrolom pobunjenika pogođeno gasom sarin u napadu koji je ubio oko 1.500 civila, Obama je odlučio da sačeka sa odlukom o napadima i zatraži odobrenje od Kongresa. I Kongres i veliki broj američke javnosti bili su protiv intervencije SAD u Siriji.\nTaj list prenosi i da je u tom trenutku, tada magnat nekretnina Donald Tramp, takođe, na Tviteru pozvao Obamu da ne pokrene vojnu akciju. "Ako Obama napadne Siriju i nevini civili budu povređeni i ubijeni, on i Amerika će ostaviti loš utisak!" . Newsweek ocenjuje da je skoro pet godina kasnije, predsednik Tramp promenio ploču. U subotu veče stigle su vesti iz Sirije da je izvršen još jedan napad hemijskim oružjem u predgrađu Damaska. Tramp je odmah izjavio da će napadači platiti cenu. On je takođe napao Obamu zbog toga što ranije nije rešio problem: "Da je predsednik Obama prešao svoju crvenu liniju, sirijska katastrofa bi već davno završila! Životinja Asad bi bio istorija!"\nSiriji ne sme biti dozvoljeno da normalizuje upotrebu hemijskog oružja\nUpotrebom hemijskog oružja , ali i reakcijama Trampa i Obame na to, bavi se i Financial Times. U tekstu tog lista podseća se da je režim Bašara al-Asada najverovatnije opet koristio hemijsko oružje u Dumi. Financial Times ocenjuje da to nije iznenađenje, ali se i podseća na prethodni sličan napad u Khan Sheikhounu pre godinu dana koji je naterao američkog predsednika Donalda Trampa da ispali 59 raketa Tomahavk na sirijsku vazdušnu bazu. List ocenjuje da je to bio snažniji odgovor od onog Obaminog u avgustu 2013. godine, nakon što je režim Asada prešao ono što je tadašnji američki predsednik postavio kao "crvenu liniju" i ubio oko 1.400 civila u napadu gasom sarin u istočnoj oblasti Guta.\nU suštini stvari, u ratu koji je ubio oko pola miliona ljudi i raselio oko polovine stanovništva, najveće masakre izvršili su sirijski bombarderi iz Asadovog režima, kao i raketni i artiljerijski napadi koji su izvršavani bez konkretnog cilja. Broj žrtava od hemijskih napada je verovatno mali, u odnosu na ove druge napade, konstatuje Financial times.\nU tekstu se dodaje da SAD i Evropa nemaju kredibilitet, kao i da su oštre reči Trampa i, kako ih list naziva, turbo tvitovi promena smera igle u kompasu. Zaključuje se rečima Roberta Forda, bivšeg američkog ambasadora u Siriji, koji sada radi u Institutu za Bliski istok u Vašingtonu: "Jednokratni napadi, čak i oni veliki, neodgovarajući su za odvraćanje sirijske Vlade koja testira mogućnosti i prelazi u esklaciju kada god je to moguće". Jedno je sigurno, obrazac ne može biti jasniji.\nO vazdušnim napadima kao opciji koja se najviše razmatra piše i Maks Fišer (Max Fisher) kolumnista The New York Timesa. Ono s čim bi se Amerikanci mogli suočiti, želeli to oni ili ne, je realnost da se neki problemi ne mogu rešiti jeftinim rešenjima s niskim rizikom na koje su se navikli u kratkom periodu američke globalne hegemonije nakon hladnog rata. Čini se da je nemoguće da nešto može biti iznad lakog američkog rešenja, tako da problem mora biti to što predsednik nema dovoljno volje ili odlučnosti da jasno utvrdi to rešenje.\n"Za one koji žele vojni odgovor, pitanje je jednostavno: možete li mi reći bilo kakav praktični odgovor bez potpune invazije koji bi to mogao sprečiti?", rekla je Ema Ešford (Emma Ashford), analitičarka Instituta Cato na Twitteru, pozivajući se na dalje hemijske napade.\nDa bismo to shvatili, pomaže ukoliko razdvojimo moguće američke odgovore u tri kategorije, od kojih se svaka odnosi na teške probleme koji su vezani za sirijski rat. Kategorija broj jedan mogla bi se nazvati vrstom ograničenih, kaznenih napada, pritisku kojem je Obama bio izložen i koje je izveo Tramp prošle godine, navodi autor teksta.\nTakva akcija bi trebalo da umereno kazni Asada ili da pošalje poruku da buduća upotreba hemijskog oružja neće biti tolerisana, smatra on. Istovremeno, cilj je da se izbegne svaki rizik promene toka rata, što bi moglo dovesti do neočekivanih pravaca - kao što je uplitanje SAD u veći sukob, ili rušenju sirijske vlade, koja bi, pak, mogla proširiti haos rizikujući milione života.\nMeđutim, dosadašnji napori za ovakvom vrstom napada nisu uspeli iz dva razloga. Prvo, oni ne menjaju Asadovu računicu zato što je za njega ovaj rat stvar ličnog i nacionalnog opstanka. Ako veruje da je hemijsko oružje neophodno za njegov opstanak, on će ga koristiti i napustiće takvu ideju samo ako se pojavi neka pretnja veća od koristi koju on vidi u hemijskim napadima. Za to je potrebna egzistencijalna pretnja, koju Sjedinjene Države nisu spremne nametnuti zbog rizika.\nDrugo, Asadovi ruski i iranski saveznici lako mogu da mu pomognu da apsorbuju štetu nametnutu takvim napadima. Ako Sjedinjene Države bombarduju drugu sirijsku cestu, ruski potpisnici mogu jednostavno asfaltirati novu. To nije baš promena igre za njega, piše The New York Times.\nKategorija broj dva bi mogla opisati politike koje je favorizovao Obama: akcije koje rat za Asada čine skupljim – naoružavanje antivladinih pobunjenika, na primer, kako bi se izvršio pritisak na lidera Sirije da ispuni američke zahtjeve.\nProblem sa ovom strategijom jeste to što su ruski i iranski saveznici Asada sposobni da reaguju, odgovore i čak premaše bilo koju američku ponudu. Rusija i Iran jednostavno mogu učiniti više, što im daje kontrolu nad onim što vojni planeri nazivaju "lestvicom eskalacije".\nKategorija broj tri bi bili napadi koji prevazilaze ono što Rusi i Iranci mogu učiniti, što će verovatno značiti ili potpunu intervenciju ili napade koji egzistencijalno ugrožavaju sirijsku vladu. Ovi napadi bi bili dovoljni samo ako bi namerno stvorili jedan od dva rizika koja su Sjedinjene Države nastojale da izbegnu. Prvi rizik je urušavanje sirijske vlade, što će pogoršati sirijsku patnju dovodeći milione života u haos i najverovatnije produžiti rat. Drugi rizik je direktni sukob vojske s Rusijom, nuklearno naoružanom silom, s mogućnošću rasta neprijateljstava na Bliskom Istoku i Istočnoj Evropi, dovodeći milione nesirijaca u opasnost.\nIstraživanje Sarah Kreps i Sarah Maxey, političkih naučnica na Univerzitetu Cornell i Univerzitetu u Pensilvaniji, otkrili su da Amerikanci osećaju moralnu obavezu pomoći žrtvama - i pružiti tu pomoć u vidu vojne akcije. To može dovesti do toga da Amerikanci podržavaju naizgled neprikladne politike - poput spašavanja ratnih izbeglica bacanjem bombi.\nAli, nije riječ samo o glasačima. I u Vašingtonu je došlo do neobičnog revizionizma ranijih napada koje je odobrio Tramp, u smislu da se tražilo objašnjenje zašto su napadi proizveli malo opipljive koristi.\nKako je rečeno, ti udari nisu uspeli samo jer SAD nije pravilno iskoristio moć koju su stvorili napadi, zaključuje kolumnista The New York Timesa.


„Treća doza mogla bi da bude korisna za starije, pa čak i za celu populaciju. Međutim, mislim da još nismo stigli do toga ako gledamo podatke“, rekao je dr Ofer Levi, specijalista za vakcine i infektivne bolesti iz Bostonske dečje bolnice, prenose američki mediji.Savetodavni komitet saslušao je argumente naučnika i predstavnika „Fajzera“ u vezi sa odobravanjem treće doze za opštu populaciju. Posle nekoliko sati, glasao je 16-3 protiv uvođenja treće doze, navodi RT.Odluka savetodavnog komiteta nije obavezujuća i FDA bi mogla da ne postupi po njoj. Administracija američkog predsednika Džoa Bajdena računa da će FDA odobriti treću dozu, kako bi njena primena počela pre kraja meseca.„Fajzer“ je komitetu predstavio niz studija koje govore o tome da efikasnost vakcina slabi nekoliko meseci posle primanja. Jedna od njih govori da je efikasnost pala sa 93 na 53 odsto kada je u pitanju delta varijanta virusa korona, te pad sa 97 na 67 odsto u slučaju prethodnih varijanti.FDA je već izrazila skepsu prema podacima koje je izneo „Fajzer“, navodeći da vakcine ipak pružaju zaštitu od teškog oblika bolesti i smrti.„Fajzer“ nije jedini proizvođač koji se nada uvođenju treće doze, pa je tako „Moderna“, koja takođe proizvodi mRNK vakcinu, objavila podatke da vakcine slabe protokom vremena, tvrdeći da postoje dokazi o potencijalnoj koristi od treće doze.Komitet nastavlja da razmatra dokaze o trećoj dozi i može je i dalje odobriti za starije osobe i ljude koji su na neki način posebno ugroženi.\nsvet, sjedinjene američke države, fajzer/biontek\n22:46 17.09.2021 (Osveženo: 22:57 17.09.2021)\nSavetodavni komitet Američke administracije za hranu i lekove (FDA) odbio je predlog da se uvede treća doza „Fajzer/Biontek“ vakcine protiv virusa korona.\n„Treća doza mogla bi da bude korisna za starije, pa čak i za celu populaciju. Međutim, mislim da još nismo stigli do toga ako gledamo podatke“, rekao je dr Ofer Levi, specijalista za vakcine i infektivne bolesti iz Bostonske dečje bolnice, prenose američki mediji.\nSavetodavni komitet saslušao je argumente naučnika i predstavnika „Fajzera“ u vezi sa odobravanjem treće doze za opštu populaciju. Posle nekoliko sati, glasao je 16-3 protiv uvođenja treće doze, navodi RT.\nOdluka savetodavnog komiteta nije obavezujuća i FDA bi mogla da ne postupi po njoj. Administracija američkog predsednika Džoa Bajdena računa da će FDA odobriti treću dozu, kako bi njena primena počela pre kraja meseca.\n„Fajzer“ je komitetu predstavio niz studija koje govore o tome da efikasnost vakcina slabi nekoliko meseci posle primanja. Jedna od njih govori da je efikasnost pala sa 93 na 53 odsto kada je u pitanju delta varijanta virusa korona, te pad sa 97 na 67 odsto u slučaju prethodnih varijanti.\nFDA je već izrazila skepsu prema podacima koje je izneo „Fajzer“, navodeći da vakcine ipak pružaju zaštitu od teškog oblika bolesti i smrti.\n„Fajzer“ nije jedini proizvođač koji se nada uvođenju treće doze, pa je tako „Moderna“, koja takođe proizvodi mRNK vakcinu, objavila podatke da vakcine slabe protokom vremena, tvrdeći da postoje dokazi o potencijalnoj koristi od treće doze.\nKomitet nastavlja da razmatra dokaze o trećoj dozi i može je i dalje odobriti za starije osobe i ljude koji su na neki način posebno ugroženi.\n14 Septembar, 17:20\nPočela vakcinacija trećom dozom vakcine u Srbiji /foto/\n17 Avgust, 18:18


Od četvrtka toplije Banjaluka.com\nU Republici Srpskoj će narednih dana biti uglavnom hladno i kišovito, a toplije vrijeme očekuje se u četvrtak i petak kada će temperatura dostići i 20 stepeni Celzijusovih, potvrđeno je u Republičkom hidrometeorološkom zavodu.\nSutra će biti oblačno, tmurno i hladno, mjestimično sa kišom i pljuskovima na jugu, dok se na zapadu, uz priliv hladnijeg vazduha, može očekivati slab snijeg na planinama.\n“Najviša dnevna temperatura biće od sedam do 11, na jugu oko 17 stepeni Celzijusovih”, rekao je dežurni meteorolog Igor Kovačić.\nU srijedu, 12. oktobra biće oblačno i hladno sa kišom, na jugu i jugoistoku očekuju se jače padavine, a na planinama snijeg. Najviša dnevna temperatura biće maksimalno 13, na jugu oko 16 stepeni Celzijusovih.\nU četvrtak, 13. oktobra, oko rijeka i po kotlinama u Srpskoj očekuje se prolazna magla, a tokom dana biće sunčano i malo toplije vrijeme.\n“Popodne i uveče očekuje se naoblačenje sa zapada. Dnevna temperatura vazduha biće od 12 do 18 stepeni Celzijusovih”, naveo je Kovačić.\nU petak, 14. oktobra, tokom dana biće suvo i još toplije vrijeme uz promjenljivu oblačnost. Najviša dnevna temperatura od 15 do 20 stepeni Celzijusovih.


Stanišić: Vlast nastavlja da urušava ugostiteljstvo i turizam Republike Srpske – Otvoreno\nIzvor: 01.07.2021, 19:39 13.4k Views\nČlan Upravnog odbora Udruženja poslodavaca ugostiteljstva i turizma „Horeca RS“ Miloš Stanišić ocjenio je današnju odluku Republičkog štaba za vanredne situacije o produženju aktuelnih mjera kao nastavak urušavanja turističkog i ugostiteljskog sektora Srpske.\n-Ovakvim odlukama se vrši teror ugostiteljskog i turističkog sektora, takve odluke su se mogle razumjeti, kada je bio veliki broj zaraženih na dnevnom nivou, ali sada je broj zaraženih znatno smanjen ili ih čak i nema uopšte-upozorio je Stanišić.\nUgostitelji u Federaciji BiH i Brčko distriktu prema Stanišićevim riječima rade neograničeno i naglašava da ugostitelji u Republici Srpskoj propadaju zbog loših mjera aktuelne vlasti.\n-U ljetnjem periodu je najveća posjećenost i zarada ugostitelja, tada turisti dolaze u najvećem broju, nažalost, nama ugostiteljima iz Republike Srpske je uskraćeno puno radno vrijeme za koje i dalje nadležni nemaju objašnjenja niti argumenata zašto je tako-rekao je Stanišić.\nOn tvrdi da je predsjednik udruženja „Horeca RS“ potpao pod uticaj SNSD-a, pa su shodno tome ostali članovi odbora ovog udruženja onemogućeni da se bore za prava radnika ove grane privrede Republike Srpske.\n-Nama članovima udruženja su zavezane ruke, jer sve, pa čak i pečat je u rukama jednog čovjeka, aktuelnog predsjednika, koji odbija bilo kakvu borbu za ugostiteljstvo i turizam štiteći tako aktuelnu vlast i SNSD koja urušava sve a posebno ovu granu privrede koja puni budžet Republike Srpske-poručuje Stanišić.\nFinalista “Zvezda Granda” pjeva o klanju Srba i obožava Nasera Orića


Streljaštvo: Provčin ponovo najbolji – Semendria\nStreljaštvo: Provčin ponovo najbolji\n18. januar 2016. SPORT – Najbolju poslednju seriju od čak trojice strelaca sa istim rezultatom imao je Borivoje Provčin i time izvojevao drugu uzastopnu pobedu u trećem kolu osme Smederevske lige u streljaštvu. I kod dama prvi trijumf mlade aranđelovačke strelkinje Nevene Zečević na osnovu bolje poslednje serije. Ekipno, kod seniora prvu pobedu zabeležila je ekipa „Alu fiks“, a kod seniorki treću uzastopnu „New Press“.\nČak trojica seniora u trećem kolu osme Smederevske lige u streljaštvu, koje je održano u petak 15. januara na Strelištu u Sportskoj hali Smederevo, imala su identičan rezultat od 185 krugova. Odlučivala je poslednja serija, a najbolju je imao pobednik prošlog kola Borivoje Provčin iz ekipe „Alu fiks“ (95 krugova). Drugo mesto pripalo je još jednom članu ekipe „Alu fiks“ Nikoli Simiću (93), a treće Novici Petroviću (92) iz „Juteksa“. Kod dama, prve dve imale su rezultat od 182 kruga. Trijumfovala je ipak, mlada aranđelovačka strelkinja Nevena Zečević sa boljom poslednjom serijom (93) od pobednice prošlog kola Marije Aničić iz „New Pressa“ (87). Zečevićeva je bila treća u drugom kolu, a u trećem pobednica prvog i druga u drugom kolu Jelena Tasić, takođe iz „New Pressa“ sa 181 krugom. Ukupno je nastupilo 28 seniora i 23 seniorke.\nEkipno, kod seniora prva pobeda ekipe „Alu fiks“ sa ukupnim rezultatom od 539 krugova, dok je pobednik prva dva kola „Juteks“ bio drugi sa 531 krugom. Treće mesto osvojila je ekipa Samostalnog sindikata Železare sa 513 krugova. Kod seniorki treća uzastopna pobeda ekipe „New Press“ sa ukupnim rezultatom od 527 krugova. Drugo mesto osvojila je ekipa Samostalnog sindikata Železare sa ukupno 486 krugova, a treće Zdravstvenog centra „Sveti Luka“ sa 447 krugova. Ukupno je nastupilo 8 muških i 6 ženskih ekipa.\nU generalnom plasmanu pojedinačno kod seniora prva tri mesta zauzimaju: Novica Petrović (553), Borivoje Provčin (552) i Nikola Simić (543). Jelena Tasić (543), Marija Aničić (541) i Nevena Zečević (532) su prve tri na listi kod seniorki. Ekipno „Juteks“ ima 22 boa, „Alu fiks“ 21, a „Pehari MB“ 14 bodova u konkurenciji seniora. „New Press“ ima 17, SK „Aranđelovac“ 11, a ZC „Sveti Luka“ deli treće mesto sa „Železarom“ sa po 10 bodova u kategoriji seniorki.\nU petak 22. januara, održaće se prvi ovogodišnji, a treći Humanitarni turnir „Strelaca i ne-strelaca“ u organizaciji Streljačke družine „Smederevo“.\n« Bojić i Milovanovićeva pobednici drugog kola Lige pionira\nU Staroj luci manje buke »


Porasla robna razmena sa Italijom – Nadlanu.com\nObjavljeno 7. sep 2011. / 13:26:50\nBEOGRAD, 7. septembra 2011. (Beta) – Italija je najznačajniji spoljnotrovinski parner Srbije, a robna razmena u prvih sedam meseci 2011. godine bila je 1,765 milijardi dolara ili za 23,2 odsto veća nego u istom periodu prošle godine, rečeno je agenciji Beta u Privrednoj komori Srbije (PKS).\nPrema procenama PKS-a, robna razmena Srbije i Italije do kraja 2011. godine mogla bi da bude tri milijarde dolara. Iz Srbije je u prvih sedam meseci ove godine u Italiju izvezeno robe u vrednosti od 824,7 miliona dolara, dok je uvoz iz Italije bio 940,3 miliona dolara.\nU periodu januar-jul 2011. godine pokrivenost uvoza izvozom, bila je 87,7 odsto što je za 12,8 odsto više nego u istom periodu prošle godine.\nU strukturi izvoza na italijansko tržište u prvih sedam meseci ove godine dominiraju doradni poslovi u industriji odeće i obuće, obojeni metali, proizvodi crne metalurgije, drvne industrije, kao spoljne gume, sirove govedje kože i poljoprivredno-prehrambeni proizvodi (pečurke, šećer, rezanci šećerne repe i sveže i zamrznuto voće i povrće).


Mark Zakerberg za komunikaciju koristi aplikaciju Signal – Borba\nOtkriveno je da Zakerberg koristi Signal objavljivanjem svog procurjelog telefonskog broja, koji je potvrdio da direktor Fejsbuka koristi tu aplikaciju, iako je kompanija koju je osnovao i sama bila u centru skandala o narušavanju privatnosti korisnika.\nPored njegovog broja telefona, takođe su objavljeni i podaci koji uključuju njegovo ime, lokaciju, bračni status, datum rođenja i ID Fejsbuk naloga, navodi se u onlajn izvještaju, piše B92.\n“Mark Zakerberg svoju privatnost poštuje, koristeći aplikaciju za komunikaciju koja ima end-to-end enkripciju i nije u vlasništvu kompanije Fejsbuk. Ovo je broj povezan sa njegovim nalogom iz nedavnog curjenja podataka Fejsbukaa”, objavio je na Tvitteru stručnjak za bezbjednost Dejv Voker sa skrinšotom procurjelog Zakerbergovog broja telefona koji je rekao: “Mark Zakerberg je na Signalu.”\nVijest dolazi u trenutku kada se mnogi korisnici premještaju na naizgled sigurnije alternative poput Signala, ogorčeni novom politikom privatnosti Vocapa, koji je u vlasništvu Fejsbuka.\nPrva saradnica Dejana Vukšića preuzela odgovornost za odavanje identiteta agenata CIA\nListaj ZokE, pa zablistaj


Gradiska.com - Gradiška motorijada okupila bajkere iz raznih krajeva\nU krugu bivše Ciglane u Bok Jankovcu okupili su se bajkeri iz Srbije, Slovenije, Njemačke, Austrije, BiH i Švajcarske. Među njima je bio Miroslav Stojnić koji je sa članovima svog kluba iz Švajcarke prešao više od 900 kilometara da bi prisustvovao gradiškoj motorijadi. Ovaj događaj kaže da ne propušta.\nMotoristima u Gradišci, četvrti put u goste došli su i članovi novosadskog Gremiuma,a redovni posjetioci gradiške motorijade su i članovi moto kluba iz Šamca.\nPredstavnici gradiškog moto kluba kažu da u svijetu ima 140 klubova Gremiuma koji ukupno broje oko 6000 članova. U Gradišci se taj broj kreće od 8 do 12 ljudi.\nDomaćini su se i ove godine potrudili da prirede dobar program iako kažu da je osnovni cilj organizovanja motorijade druženje članova moto kluba koji baš zbog ovakvih događaja godišnje prelaze na hiljade kilometara.\nMotorijadu u Gradišci posjetila je mlađa i starija populacija.Oni su na svojstven način uživali u ovom druženju tako da kada se sve sagleda ova dvodnevna manifestacija postala je prepoznatljiva, jer okuplja ljude različitih generacija i iz raznih krajeva.\nViše iz kategorije: « Obilježena 22.godišnjica od stradanja na Bokovima\tDanas se obilježava Međunarodni dan mladih »


Nezapamćen slučaj: Gradonačelnik Brčkog disciplinski goni službenika zbog neodređenog državljanstva - Portal 072info\n25. Septembra 2013. Vrijeme objave: 12:34 sati\nProcjene su da oko trideset hiljada građana Distrikta nema određeno državljanstvo a velikoj većini građana objašnjenja nadležnih ne zvuče nimalo logično budući da im se zbog uživanja biračkog prava nameće obaveza navođenja entitetskog državljanstva na osobnoj iskaznici.\nNakon što je u svojstvu građanina podnio zahtijev za izdavanje lične karte bez navođenja entitetskog državljanstva a potom i žalbu na rješenje kojim se njegov zahtijev odbija, Muju Hadžića, inače šefa Odsjeka za koordinaciju programa pomoći Europske unije i regionalnu suradnju u Uredu za europske integracije Vlade Brčko distrikta Bosne i Hercegovine zadesile su brojne muke. Počelo je sa podnošenjem inicijative za pokretanjem disciplinske prijave koju je podnijela Cvijeta Tanasić, šefica Odjela za javni registar u Vladi Brčko distrikta BiH a koja je na kraju i podnio gradonačelnik Distrikta Ante Domić.\nBrčacima se, prema objašnjenjima nadležnih za izdavanje osobnih iskaznica obavezno zahtijev odabir entitetskog državljanstva zbog uživanja biračkog prava. Procjene su da oko trideset hiljada građana Distrikta nema određeno državljanstvo a velikoj većini građana objašnjenja nadležnih ne zvuče nimalo logično budući da im se zbog uživanja biračkog prava nameće obaveza navođenja entitetskog državljanstva na osobnoj iskaznici.\nŠtaviše, nakon što su podnesene disciplinske prijave koju je gradonačelnik Domić podnio protiv Hadžića, reagirali su brojni mediji čime je dodatno skrenuta pažnja na ovaj problem, a gradonačelnik je najavio novu disciplinsku prijavu protiv Hadžića.\nU svom odgovoru na disciplnsku prijavu, Hadžić navodi da smatra da se protiv njega vodi ideološko-politički progon režimskog tipa te da su mu ugrožena Ustavom Bosne i Hercegovine zagarantirana ljudska prava.


Institut za javne nabavke radi ostvarivanja svojih ciljeva uspostavlja saradnju sa različitim institucijama, kako na državnom, tako i na međunarodnom nivou, a sve to da bismo u saradnji sa njima stvorili platformu za sprovođenje transparentnih i fer javnih nabavki.\nUnapređenje našeg poslovanja, bolja usluga našim klijentima, aktivno učestvovanje na tribinama, javnim raspravama u donošenju i izmenama odgovarajućih propisa i usavršavanje naših zaposlenih su samo neki od ciljeva koji se u saradnji sa institucijama ostvaruju na obostrano zadovoljstvo.\nInstitut za javne nabavke igra aktivnu ulogu kada je u pitanju pružanje podrške stranim investitorima za pronalaženje poslovnih partnera u Republici Srbiji, kao i domaćim kompanijama u prodoru na međunarodno tržište.\nU tom procesu ambasade i predstavnici njihovih ekonomskih odeljenja su nam ključni partneri za uspostavljanje poslovnih odnosa.\nUkoliko ste predstavnik neke od brojnih ambasada koje se nalaze u Republici Srbiji ili privrednik koji želi da ostvari rast na međunarodnom tržištu, obratite nam se kako bismo zajedno formulisali strategiju.\nDobro razuđena mreža stručnjaka predstavlja osnov uspešne zaštite prava, a u oblasti javnih nabavki je to još izraženije. Naručioci i ponuđači se često nalaze u različitim krajevima Republike Srbije, pa u tom smislu zaštita prava, usled visokih troškova, za ponuđače može predstavljati problem.\nInstitut za javne nabavke je otvoren za saradnju sa advokatima koji imaju položen pravosudni i advokatski ispit, kako bi korisnicima svojih usluga obezbedio brži put do zaštite prava.\nUkoliko ste zainteresovani za saradnju, kliknite ovde\nPored toga što se u postupcima javnih nabavki uglavnom javljaju kao naručioci, nešto ređe i kao ponuđači, obrazovne ustanove su nam partneri na još jednom izuzetno važnom polju, a to je polje edukacije i obrazovanja.\nPružamo kontinuirano obrazovanje o javnim nabavkama kako zaposlenih, tako i učenika i studenata obrazovnih institucija, te kroz praksu i mentorski rad vršimo osposobljavanje za pravilnu primenu postojećih propisa.\nUkoliko ste zainteresovani za saradnju kliknite ovde.


Marko Verati – Navijaci Srbija\nLUDI TIKET (-), utorak, 1.367.424 dinara: Izraelska smicalica\nHome > Posts tagged "Marko Verati"\nProšle godine finale, ove „samo“ polufinale. Opet nije uspeo Pari Sen Žermen u osnovnoj zamisli arapskih vlasnika, da osvoji pehar prvaka Evrope. U polufinalu Lige šampiona eliminisao ga je Mančester Siti, pošto je posle 2:1 na Parku prinčeva slavio 2:0 na Etihadu i zakazao obračun sa boljim iz dvomeča\nPoketino: Šampion je uvek favorit\nIako je veći deo susreta bio u podređenom položaju, Pari Sen Žermen je uspeo da slavi u Minhenu protiv Bajerna (3:2) i tako stekne lepu prednost pred revanš na svom stadionu. Ipak, trener Svetaca Maurisio Poketino ne gaji nikakve iluzije, svestan je da je pred njegovom ekipom težak zadatak,\nVeliki problem za Maurisija Poketina pred najbitnije okršaje u sezoni: Pari Sen Žermen je na zvaničnom klupskom sajtu potvrdio da je Marko Verati pozitivan na korona virus. Zbog toga, Italijan će morati u izolaciju, što znači da će propustiti prvi meč četvrtfinala Lige šampiona u sredu protiv minhenskog Bajerna. No,\nSlovenija: Ruže venu Joviću, druga liga sve izvesnija\nKrah Farmaceuta u Berlinu, Herta konačno proradila (VIDEO)\nUEFA sprema još jedan novitet: Reprezentacije sa 26 igrača na EP


Ban Ki-moon: Napadi na civile Halepa zločin protiv čovječnosti\nNaslovnica NAJNOVIJE Svijet Ban Ki-moon: Napadi na civile Halepa zločin protiv čovječnosti\nZapad, Šam – Generalni sekretar UN-a Ban Ki-moon je poručio da je užasnut posljednjim bombardovanjem sirijskog Halepa u kojem su poginule 92 osobe, te je istakao kako bi se napadi protiv civilnog stanovništva Halepa mogli okarakterisati kao zločin protiv čovječnosti.\nGeneralni sekretar Ujedinjenih nacija (UN) Ban Ki-moon je poručio da je užasnut posljednjim bombardovanjem sirijskog Halepa u kojem su poginule 92 osobe, te je istakao kako bi se napadi protiv civilnog stanovništva Halepa mogli okarakterisati kao zločin protiv čovječnosti.\nU saopćenju iz ureda generalnog sekretara UN-a ističe se kako je Ban užasnut posljednjim zračnim napadima na civilno stanovništvo Halepa.\nU saopćennju se ističe kako je generalni sekretar pročitao izvještaj o napadima i vrsti bombi koje su režimske snage odane predsjedniku Basharu al-Assadu koristile s ciljem uspostave kontrole nad Halepom.\n“Korištenje zapaljivih bombi na civilne mete moglo bi se okarakterisati kao zločin protiv čovječnosti”, navodi se u saopćenju Ban Ki-moona. On je kazao da bi međunarodna zajednica morala poslati jasnu poruku da neće tolerisati upotrebu smrtonosnog oružja koje ne bira ciljeve.\nU zračnim napadima ruskih i sirijskih režimskih aviona na civilne ciljeve u Halepu od 19. septembra poginule su 323 osobe, dok je su 1.334 osobe ranjene.\nNa zahtjev SAD-a, Francuske i Velike Britanije Vjeće sigurnosti UN-a će danas održati hitan sastanak.


Lakićević: Opasno je ekonomsko vezivanje Srbije sa Rusijom (Audio) | Autonomija\nEkonomski analitičar Mijat Lakićević ocenio je večeras da je jako opasno da se Srbija vezuje za Rusiju u ekonomskom smislu.\n“Rusija nam neće dati pare, a kroz aranžman sa NIS-om vidi se kako izgleda sarađivati sa Rusijom. Mi smo ekonomski vezani za Zapad i tamo smo upućeni”, rekao je Lakićević na tribini u Kikindi.\nPrema njegovim rečima, Rusija je u jako teškoj situaciji i sve što se dešava oko sankcija i pada cena nafte dosta pogađa rusku ekonomiju.\nLakićević je rekao da je očigledno i da Rusija centar svojih obaveštajnih aktivnosti na Balkanu seli iz Sofije u Beograd.\nIstoričar Milivoj Bešlin rekao je da je rusko prisustvo u Srbiji danas i vojno, i obaveštajno, i medijsko, i ekonomsko, i religijsko.\n“Balkan je potreban Rusiji da bi se na njemu potvrđivala kao velika sila i da bi preko Balkana destabilizovala Evropu i EU. Finansije ekstremnoj desnici u Srbiji stižu iz Rusije”, kazao je Milivoj Bešlin.\nDodao je da ruski predsednik Vladimir Putin finansira ekstremnu desnicu u celoj Evropi, jer on želi razjedinjenu Evropu.\nFoto: Vladimir Sretenović (Kikinda)\n“A Balkan je uvek zgodan za izazivanje sukoba, a svaki rat na Balkanu je zapravo rat u evropskom dvorištu”, kazao je Bešlin.\nDodao je da Rusija ni po kom osnovu nije društvo na koje Srbija treba da se ugleda.\n“Rusija je na četvrtom mestu u svetu po broju građana koji žele da napuste svoju zemlju. Rusija prednjači i prema stepenu depresije i beznađa, što je ključni razlog smrtnosti i bolesti zavisnosti, koja je neuporedivo veća nego u EU, kao i snažnoj želji većine mladih da napuste Rusiju”, kazao je Bešlin.\nPrema njegovim rečima, Rusija je na 60. mestu u svetu po tehnološkom razvoju, na 70 mestu po korišćenju novih informatičkih tehnologija, na 130. mestu po dužini života muškaraca i na 182. mestu po dužini života žena.\nNovinski pisac Teofil Pančić rekao je da se Srbija vraća u vrstu jednog bizarnog ličnog režima, koji je servilan prema Zapadu onoliko koliko mora, dok u samoj Srbiji uvodi diktaturu.\nOn je rekao da u Srbiji navodno vole Rusiju, a u stvari vole autokratski ruski način vladanja i žele da primene taj model i u Srbiji.\nTribinu “Ima li neke nade za nas?” organizovalo je Nezavisno društvo novinara Vojvodine, uz podršku američke fondacije NED.\n(Autonomija, Foto: Vladimir Sretenović, Kikinda)


"Šta je Velika Britanija postigla u Siriji"\n“Šta je Velika Britanija postigla u Siriji”\nM. K.\t 11. oktobra 2016. 10:48\nPortparol Ministarstva odbrane Rusije general-major Igor Konašenkov izjavio je da su poznati rezultati akcija ruskih vazduhoplovnih snaga u Siriji, ali po njemu nije jasno šta je tamo postigla Velika Britanija.\n“Sputnjik” prenosi da je Konašenkov reagovao na raniju izjavu britanskog ministra odbrane Majkl Folona za Bi-Bi-Si u kojoj naveo da je Rusija „odlučna da produži građanski rat u Siriji” i da Moskva treba da se „pozove na odgovornost“ za svoje postupke u Alepu.\nFolon je optužio Moskvu da je odbila partnerstvo sa Zapadom i okarakterisao Rusiju kao „agresivnu“.\n„Britanski ministru odbrane, pre nego što se upustite u neubedljive argumente u vezi sa navodnom odgovornošću Rusije za situaciju u Siriji, a posebno u Alepu, treba da razmislite šta je sama Velika Britanija uradila u ovoj nesrećnoj zemlji?“, izjavio je portparol ruskog Ministarstva odbrane.\nKonašenkov je zatražio od Folona da kaže koliko naselja se vratilo mirnom životu zahvaljujući Velikoj Britaniji, koliko kilograma humanitarne pomoći je London poslao Sirijcima i koliko kvadratnih metara teritorije Sirije je oslobodio od terorista.\n„I gde je bila Velika Britanija kada je Islamska država došla skoro do obale Sredozemnog mora i zamalo pretvorila Siriju u teroristički kalifat, kao što se desilo vašim naporima u Libiji?“, dodao je Konašenkov i postavio pitanje „koga treba pozvati na odgovornost za stvaranje Islamske države i ogranka Al Kaide – Nusra fronta?“, prenosi “Sputnjik”.


Kako da tate održavaju liniju ( video ) - Kreativno roditeljstvo - Ringeraja.rs\nUredništvo portala Ringeraja.rs, 27.8.2013\nJurnjava na poslu, jurnjava nakon posla...\nMališani jedva čekaju da se igraju sa tatama, pa tate najčešće svo svoje slobodno vreme provedu sa njima, tako da ne preostaje vremena ni za trening ni za teretanu.\nMedjutim, uz malo dobre organizacije i puno motivacije, može se pronaći način da tate ostanu u top formi a da istovremeno provedu dovoljno kvalitetnog i zabavnog vremena sa decom.\nPogledajte video i predloge kanadskog komičara Gavin Mclnnes-a, tate troje dece.\nDa li su kalkulatori neophodno sredstvo u nastavi matematike? Kada je njihovo korišćenje potrebno i važno a kada bi deca...\nPsi, mačke, odvodne cevi, gnusni patuljci - trogodišnjaci uvek imaju dovoljno razloga da se nečega boje. Ako im samo mal...\n“Moja mama je uvek uz podvarak spremala salatu od cvekle” kroz smeh priča Nada.”Jednostavno se znalo: ako je za ručak po...\nDeca se razlikuju po temperamentu. Neka deca su osetljivija od druge, neka aktivnija, neka se lakše, a neka teže prilago...\n15 igračaka koje možete napraviti od toale...\nPrazne toalet rolne se gomilaju po kupatilu. Pre nego što ih bacite u kantu, želimo da vam kažemo da su ovi kartonski ci...


Veselin Milić: Novi stari načelnik - Ljudi - Dnevni list Danas\nPočetna » Ljudi » Veselin Milić: Novi stari načelnik\nVeselin Milić: Novi stari načelnik\nPredsednik Vučić je, da se poslužimo šahovskom metaforom, povukao prvi potez koji implicira da najavljeni rat sa mafijom nije puko igranje za publiku.\n0Piše: Vuk Jeremić 18. novembra 2020. 13.00 Izmenjeno: 13.01\nNakon što je dve godine savetovao direktora policije, a potom i samog predsednika, o pitanjima vezanim za organizovani kriminal, Veselin Milić vraćen je na čelo Policijske uprave za grad Beograd.\nKoliko će se efektnim pokazati ovaj potez ostaje da se vidi imajući u vidu da je Milić bio na ovom istom radnom mestu i od 2013. do 2018. godine, baš u vreme kada se rat suprotstavljenih kriminalnih klanova odomaćio na ulicama prestonice.\nDrugi deo karijere mu je obeležilo skakanje iz operativne u savetodavnu ulogu i obrnuto, jer je i pre prvog mandata na čelu PU Beograd bio savetnik tadašnjem direktoru Miloradu Veljoviću.\nPrvi deo karijere, međutim, imao je samo jedan smer. Rođen je 1979. godine u Priboju.\nPrimljen je u radni odnos 1998. godine u SUP u Užicu, na radno mesto policajca.\nGodine 2003. sa radnog mesta pomoćnika komandira Odeljenja policije Sekretarijata u Užicu premešten je na radno mesto pomoćnika komandira PS Savski venac u OUP Savski venac.\nOd 2005. godine je bio zamenik komandira PS Savski venac u OUP Savski venac.\nJanuara 2006. godine premešten je na radno mesto komandira PS Savski venac, a u novembru mesecu 2006. godine je imenovan na radno mesto načelnika Odeljenja za obezbeđenja u Upravi policije Policijske uprave za grad Beograd.\nOd 2011. godine je premešten u Direkciju policije na radno mesto zakonitost i bezbednost, a 2013. postao je i specijalni savetnik direktora policije.\nMilić se pojavljuje i u jednom od interesantnijih delova izveštaja koji je povodom rušenja u naselju Savamala uradio prošli zaštitnik građana Saša Janković.\nNaime, u izveštaju se navodi da je načelnik beogradske policije u telefonskom razgovoru sa kancelarijom zaštitnika rekao da je na godišnjem odmoru.\n„U drugom minutu razgovora, dok su oba sagovornika još uvek pričala, u slušalicama se začula reprodukcija samog početka razgovora, te je razgovor prekinut“, piše u izveštaju.\nSaša Janković, tadašnji ombudsman, zbog ovog incidenta javno je izašao sa sumnjom da je prisluškivan.\nKako je istaknuto u zvaničnoj biografiji više puta je pohvaljivan i nagrađivan.\nLičnost Danas, veselin milic\nKorona virus: U Srbiji se očekuju nove doze ruske i kineske vakcine, novi crni rekord u SAD\nJožef Šajer: Poslanik na orgijama


Tramp planira da ubrza povlačenje iz Avganistana i Iraka - Američki izbori\nUnutar američkih vojnih krugova se očekuje da će odlazeći predsednik Tramp uskoro doneti formalnu odluku kojom će iz Avganistana i Iraka biti povučeno nekoliko hiljada američkih trupa ranije nego što je to bilo predviđeno. Trenutno se u Avganistanu nalazi oko 4500 američkih vojnika, dok je u Iraku stacionirano oko 3000. Novom odlukom bi taj broj bio smanjen na 2500 u Avganistanu i manje od 3000 u Iraku do 15. januara 2021. godine, svega pet dana pre inauguracije novoizabranog predsednika Džozefa Bajdena. Osim Avganistana i Iraka, takođe će biti povučeni gotovo svi američki vojnici iz Somalije, kojih trenutno ima nešto više od 700.\nKao deo njegove „Amerika na prvom mestu“ agende, Tramp je kritikovao američko vojno angažovanje u inostranstvu i ulogu SAD kao „svetskog policajca“, obećavajući da će povući američke trupe iz „beskrajnih ratova“. Tokom četiri godine njegovog predsedničkog mandata, on ipak nije uspeo da u potpunosti ispuni ovo predizborno obećanje. Iako je prvobitno podržavao ratove u Avganistanu i Iraku, Bajden je okončanje „beskrajnih ratova“ takođe uvrstio u svoju spoljnopolitičku agendu, koja sadrži skepticizam prema radikalnoj transformaciji zemalja kroz njihovu invaziju i okupaciju.\nSa namerama američkog predsednika se nije složio senator Mič Mekonel, koji ih je uporedio sa povlačenjem iz Iraka 2011. godine za vreme Obamine administracije, tvrdeći da bi rano vojno dezangažovanje iz Avganistana i Iraka dovelo do povratka ISIS-a i jačanja globalnog terorizma. Među kritičarima se takođe nalaze nedavno otpušteni sekretar odbrane Mark T. Esper i generalni sekretar NATO Jens Stoltenberg. Esper smatra da još uvek nisu ispunjeni uslovi za značajno i naglo smanjenje američkog vojnog prisustva u ovim zemljama. Postoje spekulacije da je njegova smena, koja je deo jedne šire čistke visokih zvaničnika u okviru Pentagona, u stvari posledica njihovog protivljenja naporima Trampa da se približi potpunom ispunjenju svojih predizbornih obećanja pre nego što napusti Belu kuću u januaru sledeće godine.


Donesen Plan rada mobilnog tima za kontrolu učesnika u saobraćaju - Portal 072info\nIzvršenom analizom svakodnevnih izvještaja o aktivnostima policijskih službenika za protekla 24 sata, te svim poduzetim preventivnim i represivnim mjerama, utvrđeno je da policijski službenici kontrolišu veliki broj vozača i vozila u saobraćaju, gdje se zbog utvrđenih prekršaja propisanih Zakonom o osnovama sigurnosti saobraćaja na cestama u BiH izdaje veliki broj prekršajnih naloga, ali da nisu zadovoljavajući rezultati u pogledu strukture sankcioniranih prekršaja, kao i u pogledu primjene člana 25. Zakona o policijskim službenicima Zeničko-dobojskog kantona, naročito u kontekstu nelegalnog prevoza roba, pronalaska nedozvoljenih predmeta, lica za kojim se traga i dr..\nTakođe je zaključeno da više policijskih patrola na putevima usporava i opterećuje kretanje i putovanje učesnika u saobraćaju, zbog višestrukih i ponovljenih zaustavljanja i kontrolisanja od strane policijskih službenika, što u konačnici može izazvati nezadovoljstvo kod građana.\nPolicijski timovi vrše kontrolu učesnika u saobraćaju na kontrolnim punktovima, na svim magistralnim putevima kao i na auto putu A-1 gdje se, u skladu sa izvršenim procjenama, precizno definišu lokacije, vrijeme i trajanje kontrola.\nOvim načinom pojačane kontrole učesnika u saobraćaju, očekuje se znatno unapređenje rada po svim segmentima policijskih poslova i postupanja.\nNaznačene aktivnosti se provode od kraja mjeseca oktobra i iste su već dale određene rezultate, u smislu da su zavedenim aktivnostima u nekoliko slučajeva pronađeni i oduzeti predmeti pogodni za nanošenje tjelesnih povreda, pronađeno je i oduzeto 8 noževa, 2 gumene palice, 2 lovačke puške, 5 pištolja, 2 rotaciona svjetla, 1 gasni pištolj, 127 kg duhana, 5 grama opojne droge marihuane, te određena količina drvne mase i uglja.\nBitno je naglasiti da su, kada su u pitanju regionalni i lokalni putevi, sistem i način kontrolisanja učesnika u saobraćaju ostali isti, gdje se angažuju redovne policijske patrole na poslovima regulisanja i kontrole saobraćaja.\nTakođe je bitno napomenuti da režim rada i funkcionisanja stacioniranih radarskih sistema instaliranih na magistralnim putevima ostaje isti, kao i rad mobilnih radara. Takođe se nastavlja sa načinom kontrole brzine kretanja i preticanja na mjestima na kojima je to zakonom zabranjeno uz korištenje sistema “ProVida.\nNaznačajniji aspekt ovog novog pristupa i načina rada u segmentu bezbjednosti saobraćaja jeste taj, da se na ovaj način preveniraju mogućnosti nastupanja slučajeva koruptivnog ponašanja policijskih službenika koji rade na poslovima kontrole i regulisanja saobraćaja. Uprava policije Ministarstva unutrašnjih poslova Zeničko-dobojskog kantona svakodnevno poduzima aktivnosti na otkrivanju i sankcionisanju korupcije i nesavjesnog rada policijskih službenika, te u slučajevima osnovanih predstavki građana sprovodi unutrašnje istrage, nakon čega za utvrđene povrede službene dužnosti policijskim službenicima izriče disciplinske sankcije. Ova Uprava, takođe, poduzima mjere i radnje iz Državne strategije borbe protiv organizovanog kriminala i korupcije i opredjeljena je u borbi protiv svih vidova korupcije, kako onih iznutra tako i izvana. Naš cilj je da imamo visoko moralne, časne i profesionalne policijske službenike koji će dosljednom primjenom zakonskih propisa i ovlaštenja štititi naše građane i njihovu imovinu, kao i sistem vladavine prava. Naznačene aktivnosti su potvrda ovih opredjeljenja.


12.12.2019 u 12:39\nZaharova o presudi Todosijeviću: Antisrpska represija prištinskih vlasti\nMOSKVA - Portparolka ruskog Ministarstva spoljnih poslova Marija Zaharova izjavila je danas da zvanična Moskva osuđuje presudu Prištine kosovskom Srbinu Ivanu Todosijeviću, donetu zbog načina na koji je okvalifikovao događaje u selu Račak, u januaru 1999. godine, i smatra da je to još jedan dokaz antisrpske represije koju kosovske vlasti sistematski sprovode. „Odlučno osuđujemo presudu Prištine protiv poslanika Srpske liste Todosijevića zbog toga što je govorio o falsifikovanom karakteru događaja u selu Račak”, rekla je Zaharova. Ona je podsetila na istragu koju je sproveo tim međunarodnih eksperata koja nije dovela do jedinstvenih zaključaka. „Od početka je bilo dosta neslaganja, a mnogobrojni dokazi su ukazivali da je tamo došlo do sukoba srpskih bezbednosnih snaga i pripadnika\n07.03.2019 u 13:35\nZaharova: Pisanje prištinskih medija neozbiljno\nMOSKVA - Moskva negira pisanja prištinskih medija da su se, navodno, Rusija, Francuska i SAD dogovorile o priznanju nezavisnosti Kosova, saopštila je danas portparolka Ministarstva odbrane Rusije Marija Zaharova. Ona je, odgovarajući na pitanje novinara da li je istina ono što pišu prištinski mediji da postoji tajni dogovor o nezavisnosti Kosova, rekla da se u samom pitanju sadrži odgovor. „U vašem pitanju se sadrži odgovor: kosovski mediji na albanskom jeziku, pozivajući se na nemačke izvore. Mislim da o tome ne možemo ozbiljno razgovarati. Sve što se tiče stava Srbije o rešavanju kosovskog pitanja najaktivnije komentariše predsednik Srbije, praktično svakodnevno. Radi se o ocenama procesa i o poteškoćama sa kojima se suočava rukovodstvo Srbije tokom tih pregovora”, izjavila je\n01.03.2019 u 15:25\nZaharova: Propaganda Zapada presudila u bombardovanju SR Jugoslavije\nMOSKVA - Portparolka Ministarstva inostranih poslova Rusije Marija Zaharova rekla je da je zapadna propaganda bila presudna u donošenju odluke da se SR Jugoslavija bombarduje 1999. godine. Kako je navela Zaharova, u medijima se mnogo meseci vrtela histerična kampanja o navodnim masovnim represijama nad Albancima, dok se prećutkivalo o terorističkim aktivnostima kosovskih boraca i njihovim zločinima, uključujući i kidnapovanje ljudi sa ciljem nezakonite trgovine organima, prenosi Sputnjik. „Nijedan triler ne može da se uporedi sa užasima koji su se dešavali na tim prostorima”, istakla je portparolka. Zaharova je rekla da je povod za bombardovanje bilo ubistvo civila u Račku, što su preneli svi mogući zapadni mediji i sve strukture NATO i EU, iako se potom ispostavilo da to uopšte\n19.02.2019 u 12:17\nMOSKVA - Poziv američkog predsednika Donalda Trampa venecuelanskoj vojsci da podrži opoziciju koju predvodi Huan Gvaido, treba smatrati ucenom, ocenila je danas portparolka ruskog Ministarstva spoljnih Marija Zaharova. „Ucena kao sredstvo povratka demokratije narodu Venecuele”, napisala je Zaharova na svom nalogu na Fejsbuku u reagovanju na Trampov govor u Majamiju i njegov poziv vojsci Venecuele da podrži opoziciju, dozvoli prolazak humanitarnog konvoja i tako bude amnestirana, ili će u suprotnom „izgubiti sve”. Govoreći na Međunarodnom univerzitetu Florida u Majamiju, Tramp je rekao da SAD stoje iza Gvaida, koga su priznale kao zakonitog predsednika zemlje, javila je agencija AP, prenosi Tanjug. Tramp je poručio vojsci Venecuele da ako nastavi da podržava aktuelnog predsednika\n15.11.2018 u 15:49\nZaharova: Moskva se oko Kosova oslanja na UN\nMOSKVA – Rusija prema rešenju kosovskog pitanja polazi od međunarodnog prava i od toga da rešenje treba da odgovara narodu Srbije, izjavila je danas portparolka ruskog Ministarstva spoljnih poslova Marija Zaharova. Na redovnoj konferenciji za novinare, komentarišući izjavu kosovskog predsednika Hašima Tačija posle susreta s ruskim predsednikom Vladimirom Putinom u Parizu da pozicija Rusije u odnosu na Prištinu treba da bude promenjena, ona je kazala da se sve bazira na međunarodnom pravu. „Danas je na snazi rezolucija Saveta beznednosti UN, koju niko nije ukinuo, i ona i određuje poziciju Rusije u odnosu na kosovsko rešenje. Mi se oslanjamo na to, ali pri tom shavatamo da se vode pregovori između dve strane i pri tom smo ne jednom saopštili da formiramo svoju poziciju i na osnovu i\n25.10.2018 u 19:40\nZaharova: Moskva se ne meša u odluke Makedonije\nMOSKVA – Bez obzira na optužbe američkih zvaničnika na račun Rusije, Moskva se nije mešala u unutrašnja pitanja Makedonije, već je to uradio Vašington, izjavila je danas portparolka ruskog Ministarstva spoljnih poslova Marija Zaharova. „Ponovo čujemo optužbe na račun Moskve o umešanosti u unutrašnje procese Makedonije. Ono što je Metju Palmer rekao u Skoplju je smešno”, rekla je Zaharova na konferenciji za štampu, prenosi Tanjug. Ona podseća da su SAD tog 19. oktobra, koristeći nepoštene metode, pretnje, ucene i podmićivanje poslanike, progurale odluku makedonskog Sobranja o pokretanju postupka za izmenu Ustava Makedonije. „Američki ambasador u Skoplju bio je u zgradi Sobranja i upravljao ovim procesima”, ističe Zaharova. Ona je, takođe, rekla da Rusija nije protiv Prespanskog


Opština Lebane dobila koordinatora za rešavanje pitanja koja su vezana za život i rad Roma – Info Centar Juga\nOpština Lebane dobila je koordinatora za rešavanje pitanja koja su vezana za život i rad Roma na teritoriji ovog grada. Za koordinatora je postavljen Saša Pešić koji je ovu dužnost obavljao i ranije, odnosno u periodu od 2007. do 2014. godine.\nRomski koordinator će imati zadatak da artikuliše sve potrebe Roma, a kako sam kaže za svoj rad imaće potpunu podršku lokalne samouprave jer će njegovo radno mesto biti sistematizovano i imaće svoju kancelariju u zgradi Skupštine opštine Lebane.\nPešić ističe da je prioritet da se urade spiskovi mesečnih karata učenika romske nacionalnosti koji se školuju, a uslediće i razgovori sa predstavnicima Kompanije PWW radi uklanjanja divlje deponije u Romskom naselju. On naglašava da ga očekuje i obiman posao vezan za upis nekretnina u Katastar nepokretnosti, kako bi pojedina lica mogla da ostvare prava iz oblasti socijalne zaštite.\nSaša Pešić je romski koordinator sa dugogodišnjim iskustvom i pozitivnim rezultatima u svom radu.\nOpština Bojnik raspisala konkurs za dodelu novčanih nagrada učenicima osnovnih i srednjih škola\nU utorak predavanje na temu „Dijabetes, prevencija i lecenje“ u Udrzenju penzionera u Lebanu


Sastanak u Briselu /Dodik pisao čelnicima EU: Komšić nije ovlašten da govori / Radio Sarajevo\n16. 02. 2020. u 13:58:00 Radiosarajevo.ba\nMilorad Dodik, član Predsjedništva Bosne i Hercegovine uputio je pismo Charlesu Michelu, predsjedniku Evropskog vijeća i ostalim učesnicima neformalne večere u Briselu, u kojem ih je obavijestio da predsjedavajući Predsjedništva BiH Željko Komšić nije ovlašten da govori u ime te institucije.\nKako je naveo, mandat predsjedavajućeg nema primat u odnosu na druga dva člana Predjedništva BiH.\n"Stavovi koje će član Predsjedništva Željko Komšić, trenutno predsjedavajući, eventualno iznijeti tokom večerašnjeg susreta u Briselu nisu stavovi BiH, niti on ima mandat da govori u ime BiH", naveo je Dodik.\nU pismu se konstatira da bi odstupanje od ranije prakse evropskih struktura, koja je uvažavala ravnopravnost svih u BiH prilikom ovakvih i sličnih susreta, moglo narušiti povjerenje u novoizabrane institucije EU, a i doprinijeti dodatnoj destabilizaciji BiH.\nKako je saopćeno je iz kabineta člana Predsjedništva BiH iz RS, prenosi Srna, Dodik je izrazio žaljenje zbog činjenice da se propustila prilika da se i na tom skupu čuje legitiman glas iz BiH, jer je mnogo tema koje su važne za region i koje ne trpe odgađanje, a o kojima je neophodno čuti legitimno mišljenje iz BiH.\nU Briselu će večeras biti održana radna večera predstavnika zemalja zapadnog Balkana sa čelnicima EU, u okviru priprema za samit EU - zapadni Balkan u Zagrebu, koji će u maju biti održan u Zagrebu.\nTagovi: Željko Komšić Milorad Dodik EU Brisel sastanak


Ovdašnji poslodavci objavili su nove oglase za posao koje vam danas predstavljamo.\n„TM Transport Jovanović“ DOO Zrenjanin traži dva vozača kamiona u međunarodnom saobraćaju. Od kandidata se traži diploma trogodišnje srednje škole, vozačka dozvola „C“ i „E“ kategorije i radno iskustvo najmanje šest meseci. Posao je na određeno vreme. Zainteresovani kandidati mogu slati prijave na e-mail tmtransport@mts.rs ili se javiti na kontakt telefon 063 501 469.\n„Trenč“ DOO Zrenjanin zapošljava dva elektroinstalatera. Potrebno je radno iskustvo više od godinu dana, a posao je na neodređeno vreme. Prijave za zaposlenje mogu se slati na e-mail doo_trench@yahoo.com ili pozivom na telefon 064 641 83 62.\nPoslodavac Milan Vojnović oglasio je potrebu za zapošljavanjem vozača kamiona sa poluprikolicom. Potrebna je diploma osnovne škole, radno iskustvo više od godinu dana i vozačka dozvola „E“ kategorije. Posao je na neodređeno vreme. Zainteresovani kandidati mogu da se jave na kontakt telefon 063 850 71 64.\nDOO „Kooperativ“ Novi Bečej zapošljava diplomiranog inženjera poljoprivrede – agronoma. Uz fakultetsku diplomu potrebna je i vozačka dozvola „B“ kategorije. Radno iskustvo je nebitno, a posao je na određeno vreme. Kandidati svoje prijave i biografije mogu poslati na e-mail info@bio-star.net\nKompanija NIS traži specijalistu za mašinske poslove, za rad u Elemiru. Od kandidata se traži višegodišnje iskustvo u oblasti održavanja mašinske opreme, dobro poznavanje MS office i visoko obrazovanje mašinskog smera. Oglas je otvoren do 20. februara.


POGLED NA STARI SAJAM\nStari vazduhoplovci nekada su pravili dragocene snimke iz vazduha, tako što su pre Drugog svetskog rata snimali sve delove ondašnjeg Beograda.\nU saradnji sa Muzejom vazduhoplovstva vidimo da su ova dva kadra nastala kao svojevrstan kuriozitet, jer je vojni fotograf snimio isto mesto gde je, nekoliko decenija kasnije, nikla palata "Ušće". Ako ćemo precizno, taj soliter izgrađen je kao zgrada Centralnog komiteta Saveza komunista i kao CK je i danas poznat mnogim Beograđanima.\nPogled na Stari sajam danas je potpuno drugačiji. Na starom snimku vidi se kako je Zemunski most vodio ukoso, dakle ne trasama današnjih bulevara, a da se rečna voda sa Ušća izlivala do samog puta koji je zbog toga bio na nasipu.\nNa oba snimka vidi se kako je nepromenjen samo jedan deo Starog sajma, a to je Spasićev paviljon, koji i dans postoji, a bio je deo zadužbine poznatog trgovca Nikole Spasića, koji je ovaj darovao Beogradskom sajmu u vreme otvaranja 1937. godine.\nBilo kako bilo, dva snimka "ukrštaju" dva ista ugla i dva potpuno drugačija prizora, govoreći o tome koliko se burno grad menjao za samo nekoliko decenija.


Jeftini letovi iz Srbije za Bahrein - Avionske karte Srbija Bahrein - eSky.ba\nLetovi za Bahrein\nLetovi iz Srbije za Bahrein\nPretražite letove iz Srbije za Bahrein\nProvjerite najbolje ponude letova iz Srbije za Bahrein\nKada rezervisati letove za Bahrein\nZa rutu iz Srbije za Bahrein nema direktne veze\nNajkraći letovi s presijedanjem traju oko 7h 50min.\n✔ Postoje li posebne ponude za letove iz Srbije za Bahrein na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Bahrein?\n✔ Ako rezerviram let iz Srbije za Bahrein, mogu li rezervirati ujedno i smještaj?\n✔ Koje avio-kompanije nude letove iz Srbije za Bahrein?\nBudite sigurni, da na eSky.ba ponuda letova iz Srbije za Bahrein uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Srbija - Bahrein


Foto: Ilustracija | Srbija zatražila izručenje Morine iz Italije\nTanjug 18.04.2018 10:11\nBEOGRAD - Ministarstvo pravde uputilo je danas Italiji molbu za izručenje Albanca Ismaila Morine, koji se sumnjiči da je na utakmici reprezentacija Srbije i Albanije u Beogradu 2014. godine pustio dron sa zastavom "Velike Albanije".\nUz molbu je italijanskim nadležnim organima poslata i prateća dokumentacija protiv Morine, rečeno je Tanjugu u Ministarstvu pravde.\nMorina se našao u Italiji pošto je nedavno hrvatski ministar pravde Dražen Bošnjaković odbio da da saglasnost za njegovo izručenje Srbiji, iako je hrvatsko pravosuđe još u septembru prošle godine utvrdilo da su ispunjeni zakonski uslovi za njegovu ekstradiciju Beogradu.\nMorina je zbog toga iz Hrvatske prebačen u Italiju, gde prema pisanju albanskih medija ima boravište, a sada se tamo nalazi u pritvoru.\nPravosnažnu odluku o ispunjenosti uslova za izručenje Morine Srbiji, Vrhovni sud Hrvatske donio je 5. septembra, nakon čega su spisi predmeta proslijeđeni ministru Bošnjakoviću.\nSrbija traži Morinu zbog krivičnog djela izazivanje vjerske, rasne i nacionalne mržnje, jer je na utakmici reprezentacija Srbije i Albanije u Beogradu 2014. godine pustio dron sa zastavom "Velike Albanije".\nOn je u junu 2017. bio uhapšen u Dubrovniku po srpskoj potjernici i do prebacivanja u Italiju bio je u ekstradicionom pritvoru.\n"U konkretnom slučaju, iz svih okolnosti ne može se opravdano pretpostaviti da će izručenik u Republici Srbiji, samo zbog toga što je Albanac i zbog svojih političkih uvjerenja biti diskriminiran tokom suđenja, odnosno da će mu zbog toga položaj biti otežan", navodi se u odluci.\nIsmail Morina Dron Italija Velika Albanija\nSituacija s plinom na Rabu se smiruje, opasnost i dalje prisutna\nLinta: Izjava Kitarović o tzv. srpskoj agresiji bezobrazluk\nÐurić: Šokiran sam da se Priština hvali nestašicom mleka\nStefanović: Netačne tvrdnje Prištine, vrše pritisak\nEksplozija u Nišu, povrijeđena tri radnika, ostali evakuisani\nPrevrnuo se voz u Sloveniji: Iscurilo 10.000 litara kerozina, ugrožena voda\nSrbija otvara jedno, a blizu zatvaranja tri poglavlja sa EU


Radnici opštine Gračanica (Foto Newpress)\nZaposleni u opštini Gračanica jutros su, zajedno sa odlazećim gradonačelnikom Vladetom Kostićem i nedavno izabranim Srđanom Popovićem, protestovali ispred zgrade zbog odluke Centralne izborne komisije da se u Opštini Parteš ponove izbori.\nVladeta Kostić kaže da su radnici na ovaj način želeli da pokažu da se ne slažu sa odlukom CIK-a.\n„To je naš vid protesta protiv prekrajanja izborne volje u opštini Parteš. Mi smatramo da je takva odlluka pogrešna i ne slažemo se sa tom odlukom Centralne izborne komisije jer izborni rezultat u samoj opštini Parteš nije bio u foto finišu. Kandidat Srpske liste je pobedio sa znatno većim rezultatom tako da obrazloženje koje dao CIK je za nas neprihvatljivo“, kazao je Vladeta Kostić.\nNaime, Izborni panel za žalbe i predstavke (IPŽP) poništio je rezultate izbora za gradonačelnika u opštini Parteš i naložio Centralnoj izbornoj komisiji da ponovi glasanje jer je utvrđeno da je lično kandidat za gradonačelnika ispred Srpske liste, Dragan Petković, telefonom komunicirao sa radnikom lokalne menjačnice, kako bi raspodelio "sredstva građanima u zamenu za glasove", u iznosu od 30 do 50 evra.\nVladeta Kostić nije želeo da komentariše navode panela za žalbe, istakavši da se opština Gračanica ne bavi istražnim radnjama.\nJutrošnjem protestu se, osim odlazećeg, pridružio i budući gradonačelnik Gračanice Srđan Popović.\n„Ovde smo da pokažemo naše neslaganje sa ovim što se trenutno radi. Razlika u rezultatu u opštini Parteš nije tako mala. Naš kandidat ima negde oko 60 posto glasova i nadamo se da će pravda pobediti“, kazao je Popović čije se imenovanje za gradonačelnika očekuje uskoro.


Šib i Fabrici: Srbija mora da radi na vladavini prava kako bi otvorila poglavlja - European Western Balkans\nBEOGRAD – Zemlje kandidati za članstvo u Evropskoj uniji, među kojima je i Srbija, treba da rade na reformama u oblasti vladavine prava, zaključeno je na diskusiji “Od Nemačke do Portugala: Predvođenje Unije u teškim vremenima”, u organizaciji Delegacije Evropske unije u Srbiji i Centra za evropske politike (CEP), prenosi FoNet.\nAmbasador Nemačke Tomas Šib rekao je da je sada očigledno da Srbija neće otvoriti nijedno poglavlje ove godine, da su se nadali da će Srbija napraviti veći progres, ali da napredak nije bio dovoljan i da se iz izveštaja Evropske komisje vidi da je posebno napredak u vladavini prava bio vrlo ograničen.\nGovoreći generalno o proširenju EU, Šib je istakao da proces nije otvoren za Severnu Makedoniju zbog bilateralnih problema sa Bugarskom i da smatra da bilateralna pitanja treba ostaviti po strani, ali je optimističan da će se rešenje naći tokom predsedavanja Portugala, dodajući da je proširenje budućnost Fabrici je EU.\nAmbasadorka Portugala Marija Virdžinija Pinja rekla je da će i Portugal biti posvećen proširenju i da će prevazići bilateralna pitanja. Govoreći o proširenju, Pinja je rekla da je za “tango potrebno dvoje”, da će Brisel uraditi svoje, ali i da Zapadni Balkan mora da uradi svoje, da bude posvećen reformama, te da Srbija treba da bude posvećena reformi vladavine prava.\nOna je zaključila da će Portugal očekivati reforme i da zemlje kandidati prate preporuke iz izveštaja o nepretku.\nEUMarija Virdžinija PinjaSem FabriciSrbijaTomas ŠibVladavina prava


Prevod sa latinskog na turski\nPrevod sa latinskog na turski jezik - Audio verzija\nPrevođenje sa latinskog na turski jezik\nSama činjenica da su i prevodioci i sudski tumači u poslovnicama ove specijalizovane institucije u celoj Srbiji zaposleni jasno ukazuje na to da Prevodilački centar Akademije Oxford nudi maksimalno profesionalnu uslugu. Sve to je izuzetno značajno za direktan prevod dokumenata sa latinskog jezika na turski, jer je dostupna i overa pečatom zvanično ovlašćenog lica.\nNajvažnije je da svi zainteresovani za tu uslugu znaju da su obavezni originale da donesu na uvid sudskom tumaču, a mogu ih poslati i preporučenom pošiljkom „Pošte Srbije“, kao i uz angažovanje kurirske službe.\nNavedeni postupak važi isključivo za dokumenta, dok je slanje na mejl dozvoljeno za sve ostale sadržaje, a za koje su klijentima potrebni direktni prevodi sa latinskog jezika na turski.\nSvakako će vlasnik odlučiti da li mu više odgovara da kompletno obrađena dokumenta lično preuzme u predstavništvu ove institucije ili će se opredeliti za drugu varijantu koja je ponuđena, a koja uključuje njihovo dostavljanje na adresu klijenta. Izuzetno je značajno da zainteresovani za uslugu dostave sadržaja na taj način znaju da ona podleže dodatnom naplaćivanju, budući da u osnovnu cenu nije uračunata. Tom prilikom se primenjuje isključivo cenovnik kurirske službe, a svaki klijent od zaposlenih u njoj dobija sve neophodne informacije o ceni.\nJasno je da će sudski tumači i prevodioci ostvariti zahtev svakog klijenta, pa će pored ostalog prevesti pravna akta i sadržinu medicinske, građevinske i poslovne, ali i tehničke i dokumentacije za tendere, te sva lična dokumenta.\nPo zahtevu će biti izvršen i direktan prevod dokumenata iz oblasti obrazovanja i nauke sa latinskog jezika na turski, ali i kompletna obrada svih vrsta izjava za saglasnosti i potvrda, te uverenja i drugih dokumenata koja se podnose nadležnim službama kada je to potrebno.\nVažno je da imaju na umu svi klijenti tom prilikom da je njihova obaveza informacije o nadoveri da pribave, zato što stavljanje takozvanog Haškog pečata, to jest Apostille nije u nadležnosti zaposlenih pomenute institucije. U pitanju je specifična usluga, jer se ne primenjuje na sva dokumenta, već isključivo na ona za koja to određuje trenutno važeći zakon, a nalazi se u nadležnosti osnovnih sudova naše zemlje.\nMoramo ovom prilikom pomenuti i podatak da se hitno prevođenje dokumenata sa latinskog jezika na turski može izvršiti po zahtevu klijenata, ali je posebno važno da oni tada na mjil sadržaje prvo dostave, a onda i pošalju, odnosno donesu originale na uvid.\nPrethodno smo pomenuli da za sve ostale materijale važi pravilo o dostavljanju na mejl, ali to isto se primenjuje i kada klijent treba da preuzme obrađene sadržaje, s tim što postoji mogućnost da i slanje i preuzimanje izvrši i na drugačiji način, a o čemu će dodatne podatke dobiti na zahtev u samom predstavništvu ove institucije.\nPrilikom ispunjenja zahteva klijenata vezano za obradu audio i video materijala, zaposleni ove institucije mogu da izvrše i njihovo sinhronizovanje ili titlovanje, a pobrinuće se da primene i usmeni prevod sa latinskog jezika na turski kada je potrebno. Napominjemo da sudski tumači i prevodioci osim simultanog prevoda, u konkretnoj jezičkoj kombinaciji mogu da izvrše i prevod uz pomoć šapata, ali i konsekutivni, a iznajmljivanje opreme za simultano prevođenje je na raspolaganju apsolutno svakom zainteresovanom. Isto tako će ovi stručnjaci obraditi i marketinške materijale, ali i časopise i sadržinu bilo kog književnog dela, odnosno tekstove i članke iz novina, kao i udžbenike.\nU slučaju da neko zahteva direktno prevođenje web sadržaja sa latinskog jezika na turski, biće informisan o tome da prevodilac i sudski tumač tada primenjuju i specijalne alate, koji su poznati kao SEO (Search Engine Optimisation), što znači da u sklopu te usluge klijent dobija ne samo prevod pomenutih sadržaja, nego i njihovu stručnu optimizaciju.\nTrebalo bi da svako ko ima nekvalitetno urađen prevod bilo kog materijala zna da u poslovnicama ove institucije rade i korektori i lektori, tako da će se pobrinuti da ostvare zahtev za redakturom takvih sadržaja, a u kom slučaju će ispraviti sve propuste koje je načinio neko pre njih.\nza latinski i turski jezik


Mihajlović: Kragujevac će 2017. godine biti povezan auto-putem sa Koridorom 10\nMinistarka građevinarstva, saobraćaja i infrastrukture Srbije Zorana Mihajlović najavila je danas da će u 2017. godini Kragujevac konačno biti povezan auto-putem sa Koridorom 10, kao i da će iste godine početi i izgradnja obilaznice u tom gradu. Ona je potpisala danas finansijski sporazum sa Nemačkom razvojnom bankom KfW o donaciji od milon evra za izradu studije izvodljivosti i pripremu projekata za upravljanje čvrstim otpadom u Kruševcu i Vranju.\n- Puštamo u junu deonicu auto-puta Kragujevac-Batočina u dužini od šest kilometara, nastavljamo sa radovima i 2017. godine Kragujevac će konačno ima završenih preostalih 14,7 kilometara konekcije s Koridorom 10 - rekla je Mihajlovićeva, koja je danas posetila Kragujevac i s gradonačelnikom Radomirom Nikolićem obišla saobraćajnicu na trgu Mala Vaga u naselju Palilule i kružne tokove u tom gradu.\nMinistarka, koja je u potpredsednica vladajuće Srpske napredne stranke (SNS), rekla je novinarima i da će krajem ove godine biti završen i Koridor 10, a Grdelička klisura od 21 kilometra do februara 2017. godine.\nPrema njenim rečima, prošle godine je urađeno 100 kilometra puta u Srbiji, a ove godine biće 98 kilometara.\nU protekle dve godine izgrađeno je ili modernizovano 276 mostova u Srbiji, navela je ona.\n- Prošle godine smo modernizovali 120 kilometara železničkih pruga kojima se sada ide preko 100 kilometara na sat i kupili smo 20 novih vozova. To je samo delić u moru pruga koje mi imamo, ove godine ćemo modernizovati još 150 kilometara pruga i nabavljamo još 27 vozova - rekla je ona.\nIpak, ona je ocenila da to sve nije dovoljno i da Vlada planira da sve glavne železničke pruge u Srbiji, koje su kičma naše železnice, budu u naredne 3 godine modernizovane za brzinu od 120 kilometara na sat.\nMihajlović je najavila da je u planu i obnova pruge Lapovo Kraljevo, krajem 2016. godine i početkom 2017. godine, kao i elektrifikacija te pruge u 2017. godini.\nSvi gradovi do 2020. godine sa rešenim pitanje otpada\nU prisustvu Mihajlovićeve je potpisan i ugovor vredan 15 miliona evra između JKP Vodovod Kruševac i kompanije Aktor za projektovnje i izgradnju postrojenja za prečišćavanje otpadnih voda u Kruševcu.\n- Naš plan je da najkasnije do 2020. ne bude nijedan grad u Srbiji koji neće imati uređeno pitanje kanalizacije, prečišćavanje otpadnih voda i komunalnog otpada. Živeti u zdravoj životnoj sredini sa dobrom infrastrukturom jeste jedan od prioriteta rada vlade - izjavila je Mihajlović u Gradskoj kući u Kruševcu.\nKako je rekla, potpisivanje tih ugovora je važan dan za Kruševac, ali i Srbiju.\nU okviru programa Vodosnabdevanje i otpadne vode Nemačka, KfW i Srbija su obezbedile za Kruševac 24 miliona evra za kanalizaciju i otpadne vode.\nOd tog iznosa danas je potpisan ugovor vredan 15 miliona evra, a preostalih devet miliona će biti za izgradnju kanalizacionih kolektora i mreže u Kruševcu.\nKada je reč o donaciji od milion evra za izradu studije izvodljivosti i pripremu projekata za upravljanje čvrstim otpadom u Kruševcu i Vranju, u pitanju su bespovratna sredstva od milion evra i priprema projekta se radi za buduću investiciju od 25 miliona evra za izgradnju budućih objekata za upravljenje komulanog otpada.\nOna je navela da Srbija ima odlične odnose sa Nemačkom i KfW i da je u ministarstvu formirala radnu grupu koja radi samo na projektima sa tom bankom.\n- Bez infrastrukture, komunalne i druge, nema razvoja nijednog grada u Srbiji, pa ni Kruševca i ovi ugovori koji su potpisani samo su korak da živimo onako kako zaslužuje svaki građanin. Moramo da prečišćavamo otpadne vode i vodimo računa o komunalnom otpadu u svakom gradu u Srbiji -poručila je Mihajlović.\nOna je dodala da će ministarstvo pratiti realizaciju pomenutih projekata.


Počela kampanja Lifestyle Serbia | Udruženje turističkih novinara Vojvodine\nby Grozdana Pašin · Published November 17, 2013 · Updated March 16, 2017\nTuristička organizacija Srbije kao osnovnu aktivnost ima promociju celokupne turističke ponude naše zemlje, a uz to se svake godine posebno promoviše određena tema.\nPromocija turizma Srbije u 2014. godini biće usmerena ka mladima.Kampanja je snimana 2 meseca na 12 destinacija u našoj zemlji, i trajaće 10 meseci. Ona je izraz 120 mladih ljudi u Srbiji, koji su u toku sa svetskim trendovima, ali koji poštuju svoju tradiciju i kulturno nasleđe. Cilj kampanje je da uključi što veći broj ljudi, koji će pokazati šta je za njih stil života u Srbiji.\nU pitanju je online kampanja koja će koristiti društvene mreže, kako bi mladima približila turističku ponudu naše zemlje, ali ih i animirala da se uključe i zajedničkim aktivnostima na Facebook-u, Instagram-u , Twitter-u promovišu lepote Srbije i time privuku turiste da nas posete. Oslonac na društvenim mrežama ima za cilj snažno širenje informacija i uštedu u troškovima promotivnih aktivnosti. Kampanja je koncipirana sa ciljem da pokaže Srbiju mladim ljudima iz celog sveta kao prijemčivu destinaciju, prikazujući srpsku kreativnost, inovativnost, zabavu, gastronomiju i aktivan odmor u našoj zemlji. Uz prisustvo na društvenim mrežama, biće pripreman i blog, koji će na sajtu Lifestyle.serbia.travel objavljivati reportaže o različitim destinacijama širom Srbije, sa zanimljivim pričama i predlozima za putovanja! Ovom kampanjom obuhvaćena je cela zemlja eksponirajući u prvoj fazi savremenu Srbiju i njene lepote, od Subotice preko Beograda pa sve do Zlatibora i Niša, mlade ljude koji uživaju u stvarima koje im nudi ovo podneblje, stvarima zbog kojih veliki broj turista i dolazi svake godine.\nTOS pozova sve koji su zainteresovani da učestvuju u kampanji da se pridruže tako što će uz hashtag #lifestyleserbia deliti svoje slike na Instagramu, ali i istovremeno pružati mogućnost svima koji poseduju zanimljive fotografije i tekstove u kojima se promovišu gradovi i omiljena mesta.\nPromocija turizma Srbije za 2013. godinu je Kulturno blago naše zemlje, za šta je TOS izdao i prigodnu turističko-promotivno brošuru na više stranih jezika. Uspešnost ove kampanje meri se rezultatima u broju turista, koje objavljuje Republički zavod za statistiku.\nU periodu januar-septembar 2013. godine u Republici Srbiji boravilo je ukupno 6 % više turista u odnosu na isti period 2012. godine, od čega je domaćih gostiju bilo 2 % više, a inostranih 12% više. Rezultati koje objavljuje Narodna banka Srbije o deviznom prilivu ostvarenom od turizma u periodu januar-avgust 2013. pokazuju rast od 15% u američkim dolarima, odnosno 11% u evrima.\nNext story Dan mladog portugizera 21. novembra\nPrevious story Kovin – Plamen grad\nTurizam Srbije i regiona prvi put na sajmu u Japanu\nby Grozdana Pašin · Published September 25, 2016 · Last modified March 6, 2017\nKrediti za unapređenje kvaliteta turističke ponude u 2016. godini\nby Grozdana Pašin · Published March 23, 2016 · Last modified March 13, 2017


Danas je počeo Petrovdanski post - Medija centar\nDanas je počeo Petrovdanski post\nZa vernike SPC danas je počeo Petrovdanski post, koji će trajati do 12. jula, kada se obeležava praznik Svetih apostola Petra i Pavla. Ovaj post se naziva i apostolskim zbog toga naziva i apostolskim i jedan je od četiri velika posta.\nPrištinski paroh Staniša Arsić kaže da način posta zavisi od nas samih i da bi svako ko sena ovaj korak odluči trebalo da ima svog duhovnika. Njegov savet vernicima je da u nedelji u kojoj se pričešćuju poste na vodi.\n„Eto, naš trud prema sebi i sopstvenom spasenju trebalo bi da se ogleda u našem trudu da sve postove držimo onako kako treba i kako valja, ali i da povedemo računa o tome da se uvek u svetoj tajni ispovesti konsultujemo sa svojim duhovnikom i da dobijemo smernice kako i na koji načn da postimo. Neka bi Gospod podario svima nama snage i zdravlja da održimo post do kraja, da dočekamo praznik svetih Apostola onako kako treba, kao pravi hrišćan, i da se uz blagoslov Božiji, uz blagoslov našeg svetenika i duhovnika koji nas ispoveda mi i pričestimo u toku ovog posta, onako po blagoslovu”, kazao je u uključenju za Jutarnji program prištinski paroh Staniša Arsić.


Nelson razgovarao s Dodikom: Blokada institucija prijetnja za stabilnost i ekonomske prilike u BiH i regionu - Index.ba\nPfizerov direktor je veliki Đokovićev navijač: Prebolijevanje veoma dobro štiti\nEric Nelson, ambasador SAD-a u Bosni i Hercegovini, razgovarao je danas sa Miloradom Dodikom, članom Predsjedništva Bosne i Hercegovine, te je tom prilikom poručio da blokada institucija predstavlja prijetnju za stabilnost i ekonomske prilike u BiH.\nNelson je sa Dodikom razgovarao u svjetlu nedavne posjete Dereka Cholleta, specijalnog savjetnika državnog sekretara SAD-a, te u svjetlu pisma koje je američki državni sekretar Antony Blinken nedavno uputio članovima Predsjedništva BiH.\n– Nakon posjete Dereka Cholleta i pisma Blinkena, ambasador Nelson je razgovarao sa članom Predsjedništva BiH Miloradom Dodikom o prijetnjama koje postojeća blokada i bilo kakvi planovi za povlačenje iz institucija predstavljaju za stabilnost i ekonomske prilike u BiH i regionu – navedeno je u objavi Ambasade SAD-a na njihovom Twitter nalogu.\nNadalje su istakli da su dijalog i učešće u upravljanju put ka boljoj budućnosti za sve u BiH.\nPročitajte: Dodikov Bošnjak, Denis Šulić nazvao Schmidta njemačkim turistom\nPrethodni članakZbog nepovećanja osnovice: Državni službenici izlaze na proteste 30. novembra ispred zgrade Vlade KS\nNaredni članakKomšić: Sudbina BiH je u rukama nas koji ovdje živimo


U tom pozivu Simonović iznosi podatke, odnosno potvrđuje sve ono u šta smo sumnjali, a s druge strane tužilaštvo nije zbog tih saznanja htelo da pokrene postupak. Naime, u tom razgovoru Simonović (koji se na početku predstavlja kao Sima) traži od našeg čitaoca da ga postavi za administratora, kako njega tako i njegovu ćerku Jelenu Simon ( naziv na Fejsbuku ), kako bi nastavili svoju misiju dalje i kako bi, između ostaloga, omlatili novinara Žig infa Zorana Lalića.\nUPOZORENjE: U SNIMKU POSTOJE VULGARNE REČI, TE NIJE PREPORUČLjIVO ZA OSOBE ISPOD 18 GODINA!\nU ovom istraživanju otkrili smo da iza ove Fejsbuk grupe, kao i stranice „Prvenstvo portal“, stoji porodica Simonović, tačnije pored Dragoljuba tu je njegova ćerka Jelena, njegov brat Slavko i sinovac (Slavkov sin, zaposlen u EDB-u) Bojan. Fejsbuk stranica „Prvenstvo portal“, osim plasiranja lažnih vesti protiv novinara Žig infa, plasirala je iste i protiv novinara „N1“. Nakon što je Simonović pozvao našeg insajdera, originalna grupa „Pravda za Dragoljuba Simonovića“ je obrisana a zatim je napravljena nova.\nNa vrh isplivali sutereni (VIDEO)\nKako je advokat Simonovića zaključio da je novinar pucao iz kuće koja je gorela\nDragoljub Simonović Žig Info\n← Marko Somborac 16. 1. 2020.\nTeleviziji N1 potrebni reporteri sa iskustvom, konkurs traje do 31. januara →


AK Atina na Beogradskom atletskom trofeju - eVršac\nAtletski klub Atina je nastupio sa dva takmičara na tradicionalnom takmičenju pod nazivom Beogradski atletski trofej, koje je okupilo do sada rekordan broj takmičara, skoro 1.000, u svim uzrasnim kategorijama, i svim atletskim disciplinama.\nAtletski klub Atina je u izuzetnoj jakoj konkurenciji došao do plasmana među prvih 8 u bacačkim i trkačkim disciplinama. Debitant Marija Vojtečki je zauzela 5. mesto u bacanju medicinke teške 1kg, sa rezultatom od 7.49 m, dok je Minja Milojević zauzela 6. mesto u trci na 150 metara, sa vremenom od 30.27 sekundi, a rezultat bi sigurno bio vredan i zlatne medalje da je nike omeo pad u toku trke, kažu u AK Atina.\nU AK Atina kažu i da su se organizatori, Beogradski atletski klub i Predrag Momirović, svojski potrudili da svi ponesu lepe utiske sa takmičenja.\nOvim takmičenjem je počela sezona mitinga u dvorani, a sledeći nastup je Miting budućih šampiona, u organizaciji AK Partizan iz Beograda, koji će biti održan sledećeg vikenda u Beogradu, kažu u AK Atina.


Naslovna Društvo Naše priče Na humanitarnom bazaru u Despotovu sakupljeno 121.000 dinara za malenu Lanu\nFoto: Facebook/Vesna Grujic\nDESPOTOVO: Nedeljno popodne, 13. septembra stanovnici Despotova ali i okolnih mesta odlučili su da provedu baš u Despotovu i doniraju novac za lečenje Lane Jovanović.\nNa humanitarnom bazaru, koji je održan u parku, sakupljeno je 121.000 dinara. Posetioci su imali priliku da za određen proizvod koji su želeli da kupe, novac ubace u kutiju, a mnogi su samo prošetali i donirali.\nAkcija, na inicijativu Verice Popin, prošla je veoma uspešno, a novac je uplaćen na račun za lečenje Lane Jovanović koja boluje od spinalne mišićne atrofije, tip 1 i mora da primi lek koji košta 2,1 milion dolara.\nZa Lanu se skuplja novac preko fondacije Budi human.\nPrethodni tekstBačka nije izdržala u Lučanima (VIDEO)\nSledeći tekstIzmena režima saobraćaja u delu Bačke Palanke zbog rekonstrukcije kolovoza


Hakeri /Rafael Nadal u velikim problemima zbog dopinga: Je li ovo kraj? / Radio Sarajevo\nHakeri / Rafael Nadal u velikim problemima zbog dopinga: Je li ovo kraj?\n19. 09. 2016. u 19:25:00 Radiosarajevo.ba\nHakerska grupa 'Elegantni medvedi', za koju se vjeruje da je iz Rusije iako se ona predstavlja kao međunarodna grupa, objavila je četvrti talas podataka o olimpijcima koji su učestvovali na Igrama u Riju, koji su imali dozvole za korišćenje dopinga.\nMeđu najzvučnijim sportistima našao se i Rafael Nadal.\nDokumenti 'Elegantnih medveda' tvrde da je Nadalu u septembru 2009. dozvoljeno da nastupa uz korišćenje inače nedozvoljenog betametazona, a od jula do avgusta 2012. tertakostacid, koji je također na listi doping sredstava, preonsi Blic.rs.\nPoslije one prve dozvole, Rafael Nadal je do kraja 2009. stigao do polufinala turnira u Pekingu, finala u Šangaju, polufinala u Parizu (u kome je izgubio od Đokovića sa 2:6, 3:6), dok je na završnom Mastersu doživeo tri poraza, uključujući i 6:7(5), 3:6 od Đokovića. Sedam dana kasnije sa dvije pobjede pomogao je Špancima da sa 5:0 savladaju Čehe u finalu Dejvis kupa.\nTagovi: tenis Rafael Nadal doping\nIzmir / Šetkić u drugom kolu ATP Challengera u Turskoj\nSretno! / Džumhur u pohodu na Metz, Bašić, Brkić i Šetkić u Izmiru\nUS Open / Kad se Novak naljuti nastrada majica